
Dengan nama Allah 

Yang Maha Penyayang dan Maha Pengasih 


(Kumpulan ayat-ayat 1-19) 



merekalah orang-orang yang beruntung(S). Dan di antara 
manusia ada orang-orang yang membeli cerita-cerita yang 
melalaikan untuk menyesatkan (dirinya dan orang lain) dari 
agama Allah tanpa sebarang pengetahuan dan 
mempersenda-sendakannya. Mereka akan mendapat azab 
yang amat menghinakan(6). Dan apabila dibacakan 
kepadanya ayat-ayat Kami [ dia terus berpaling dengan 
angkuh seolah-olah dia tidak mendengar-nya, seolah-olah 
ada penyumbat di dalam telinganya. Oleh kerana itu 
gembirakannya dengan balasan azab yang amat pedih(7). 
Sesungguhnya orang-orang yang beriman dan mengerjakan 
amalan-amalan yang soleh akan memperolehi Syurga-syurga 
yang penuh ni'mat(8). Mereka hidup kekal di dalamnya. 
Itulah janji Allah yang benar dan Dia Maha Perkasa dan 
Maha Bijaksana(9)". 




■-Aji 1 ( 3 ^- liU 





"Alif. Laam. Miim(1). Itulah ayat-ayat kitab (Al-Qur'an) yang 
bijaksana(2). Menjadi hidayat dan rahmat kepada para 
Muhsinin(3). laitu orang-orang yang mendirikan solat, 
memberi zakat dan yakin terhadap hari Akhirat(4). 
Merekalah yang mendapat hidayat dari Tuhan mereka i, dan 


"Dia (Allah) telah menciptakan langit tanpa sebarang tiang 
yang dapat dilihat oleh kamu ; dan Dia pacakkan di bumi 
gunung-ganang yang memantapkannya supaya ia tidak 
menghoyong-hayangkan kamu ; dan Dia sebarkan di bumi 
segala jenis binatang ; dan Kami turunkan air dari langit lalu 
Kami tumbuhkan di bumi segala jenis tanaman yang 
berpasangan yang cantik(IO). inilah ciptaan-ciptaan Allah. 
Oleh itu tunjukkan pula kepada-Ku apakah makhluk- 
makhluk yang telah diciptakan oleh tuhan-tuhan yang lain 
dari-Nya. Malah sebenarnya orang-orang yang zalim (kafir) 
itu berada di dalam kesesatan yang amat nyata(1 1). Dan 
sesungguhnya Kami telah mengurniakan hikmat kepada 
Luqman (dia berkata): Bersyukurlah kepada Allah , dan 
barang siapa yang bersyukur, maka sesungguhnya dia 


l 

bersyukur untuk (kebaikan) dirinya , dan barang siapa yang 
kufur ■ maka sesungguhnya Ailah Maha Kaya dan Maha 
Terpuji(12). Dan (kenangiiah) ketika Luqman berkata kepada 
anaknya semasa memberi nasihat kepadanya: Wahai 
anakku! Janganlah engkau sekutukan Aiiah t sesungguhnya 
syirik itu adalah satu kezaliman yang amat besar. " (13). 



" Dan Kami telah menyuruh manusia supaya berbakti kepada 
dua orang tuanya. Dia telah dikandung ibunya yang 
mengalami kelemahan demi kelemahan dan masa lepas 
susunya dalam dua tahun. Bersyukurlah kepada-Ku dan 
kepada dua ibubapa engkau dan kepada-Ku tempat 
kembali(14). Dan jika mereka berdua mendesak engkau 
supaya mempersekutukan-Ku dengan sesuatu yang engkau 
tidak mengetahui maka janganlah engkau ta'atkan kedua- 
duanya, dan sahabatilah kedua mereka dengan baik di dunia 
ini, dan ikutilah jalan orang-orang yang kembali kepada-Ku, 
kemudian kepada-Kulah tempat kembali kamu dan Aku 


akan memberitahu kepada kamu segala perbuatan yang 
telah dilakukan kamu(15). Wahai anakku! Sesungguhnya jika 
sesuatu amalan itu hanya seberat biji sawi dan sekalipun ia 
tersembunyi dalam batu atau berada di langit atau di bumi 
nescaya ia akan dibawakan Allah. Sesungguhnya Allah Maha 
Halus dan Maha Pakar(16). Wahai anakku! Dirikanlah solat 
dan suruhlah (manusia) berbuat kebaikan dan larangkan 
mereka berbuat kemungkaran dan sabarlah di atas 
kesusahan yang menimpa engkau. Sesungguhnya urusan 
sedemikian adalah dari urusan-urusan yang dilakukan 
dengan penuh keazaman(1 7). Dan janganlah engkau 
palingkan pipi engkau dari manusia (kerana takbur) dan 
janganlah engkau berjalan di bumi dengan lagak yang 
angkuh. Sesungguhnya Allah tidak sukakan sekalian orang 
yang sombong dan membangga-banggakan diri(18). Dan 
sederhanakanlah dalam gaya perjalananmu dan rendahkan 
suaramu. Sesungguhnya suara yang paling buruk ialah suara 
keldai. "(19). 

(Latar belakang dan pokok pembicaraan) 

Al-Qur'an dalam berbicara dengan fitrah manusia 
mengikut iogiknya. Ia diturunkan Allah yang 
menciptakan fitrah itu. Oleh kerana ini Allah tahu 
segala sesuatu yang layak dan mendatangkan 
kebaikan kepada fitrah manusia. Allah tahu 
bagaimana hendak berbicara dengannya. Allah tahu 
segala pintu dan jalan-jalannya. Allah mengemukakan 
kepada fitrah manusia hakikat yang memang telah 
sedia tersimpan di dalamnya sebelum ini, iaitu hakikat 
yang memang telah diketahui oleh fitrah manusia 
sebelum dikemukakannya oleh Al-Qur'an, kerana 
fitrah manusia dari semulajadi lagi telah ditegakkan di 
atas hakikat ini, iaitu hakikat mengakui kewujudan 
Allah Pencipta Yang Maha Esa dan bertawajjuh 
kepada Allah Yang Maha Esa dengan ibadat dan 
taubat bersama angkatan alam buana yang sentiasa 
bertawajjuh kepada penciptanya dengan tahmid dan 
tasbih. Oleh kerana fitrah itu diselubungi kepulan- 
kepulan asap dari bumi dan dikongkongi dorongan 
daging dan darah yang berkobar-kobar dan 
diselewengkan dari jalan yang benar oleh desakan- 
desakan hawa nafsu, maka di sini Al-Qur'an datang 
berbicara dengan fitrah manusia dengan 
menggunakan logik yang diketahuinya dan 
mengemukakan hakikat yang dilupainya dengan 
menggunakan cara dan uslub yang dibiasainya. Dan 
di atas asas hakikat inilah Al-Qur'an menegakkan 
seluruh peraturan hidup yang sesuai dengan 'aqidah 
dan fitrah dan sesuai dengan jalan menuju kepada 
Allah Pencipta Yang Maha Esa, Maha Pentadbir dan 
Maha Pakar. 

Surah Makkiyah ini merupakan satu contoh dari 
contoh-contoh cara AI-Qur'an berbicara dengan hati 
manusia. Ia memperkatakan persoalan 'aqidah yang 
tersemat di dalam hati kaum Musyrikin yang 
menyimpang dari hakikat ini. Itulah persoalan yang 
dibicarakan oleh Surah-surah Makkiyah dengan 
bermacam-macam uslub, dan menanganinya dari 
berbagai-bagai aspek dan mencuit hati manusia dari 
berbagai-bagai segi, dan menggunakan berbagai- 

bagai, penerangan yang berkesan untuk berbicara 
dengan fitrah manusia dan menyedarkannya. 

Persoalan 'aqidah yang tunggal ini adalah berpusat 
pada kepercayaan mentauhidkan Allah, menumpukan 
ibadat kepada Allah Yang Esa dan mensyukuri segala 
ni'mat pemberian-Nya, juga berpusat pada keyakinan 
terhadap hari Akhirat yang merangkumi hisab yang 
halus dan balasan yang adil, dan seterusnya berpusat 
pada kepatuhan mengikut segala ajaran yang 
diturunkan Allah dan meninggalkan adat-adat 
kebiasaan dan kepercayaan-kepercayaan yang lain 
darinya. 

Surah ini membentangkan persoalan ini dengan 
cara yang membuat seseorang berfikir dengan 
mendalam untuk memahami uslub Al-Qur'an yang 
menarik di dalam cara-cara berbicara dengan fitrah 
dan hati manusia. Setiap penda'wah kepada agama 
Allah perlu memikirkan uslub ini dengan teliti. 

la membentangkan persoalan ini di dalam dewan 
pameran Al-Qur ; an iaitu pameran alam buana yang 
besar yang mengandungi langit, bumi, matahari, 
bulan, siang, malam, udara, laut, ombak, hujan, 
tumbuh-tumbuhan dan pokok-pokok. Pameran alam 
buana ini disebut berulang-ulang kali di dalam Al- 
Qur'anul-Karim. la menjadikan alam buana ini sebagai 
hujah-hujah yang berkesan dan jelas dan sebagai 
bukti-bukti kekuasaan Allah yang tersebar di kanan 
dan di kiri, iaitu hujah-hujah dan bukti-bukti yang 
berbicara dengan hati manusia, mempengaruhi dan 
menghidupkannya serta mengepungnya dari segenap 
jalan dan lorong. 

Walaupun persoalan ini hanya satu dan dewan 
pameran yang membentangkannya juga satu, namun 
ia dibentangkan dalam surah ini sebanyak empat kali 
dalam empat pusingan yang membawa hati manusia 
menjelajah dewan pameran yang amat luas. Setiap 
penjelajahan disertakan dengan hujah-hujah baru 
yang berkesan dan menggunakan satu uslub 
penerangan yang baru pula. Pusingan-pusingan itu 
bermula dan berakhir dengan cara yang amat 
menarik, yang memberi keni'matan kepada hati dan 
akal di samping mengandungi faktor-faktor yang 
membuat manusia terpengaruh dan bersedia untuk 
menerima dan menyambut 


"Iaitu orang-orang yang mendirikan solat, memberi zakat 
dan yakin terhadap hari Akhirat "(4) 

Ayat ini menjelaskan persoalan keyakinan terhadap 
hari Akhirat dan persoalan ibadat kepada Allah 
dengan satu penerangan yang meninggalkan kesan 
yang nyata di dalam hati iaitu: 



"Merekalah yang mendapat hidayat dari Tuhan mereka dan 
merekalah orang-orang yang beruntung "(S) 


Siapakah yang tidak mahu digolongkan dalam 
golongan 'orang-orang yang beruntung? Di sebelah 
yang lain pula terdapat segolongan manusia yang 
membeli cerita-cerita yang menghibur untuk 
menyesatkan (diri sendiri dan orang lain) dari jalan 
Allah tanpa sebarang pengetahuan dan 
mempersenda-sendakan ayat-ayat Al-Qur'an. Mereka 
dihadapkan dengan satu penerangan yang 
meninggalkan kesan yang menakutkan di dalam hati 
sesuai dengan perbuatan mereka yang mempermain- 
mainkan ayat-ayat AI-Qur'an: 




"Mereka akan mendapatkan azab yang amat 
menghinakan." (6) 


Kemudian Al-Qur'an terus menceritakan gerak-geri 
golongan ini: 



"Dan apabila dibacakan kepadanya ayat-ayat Kami ’ dia terus 
berpaling dengan angkuh seolah-olah dia tidak 
mendengarnya... "(7) 

Kemudian diiringi dengan satu penerangan yang 
berkesan yang menghinakan golongan ini: 


"..Seolah-olah ada penyumbat di dalam telinganya.. "(7) 






Pusingan pertama dimulakan selepas surah ini 
dibuka dengan huruf-huruf potongan. Ini untuk 
menjelaskan bahawa surah ini adalah disusun dari 
jenis huruf yang serupa dengan huruf-huruf potongan 
itu. la merupakan ayat-ayat kitab suci Al-Qur'an yang 
penuh hikmat, la merupakan petunjuk dan rahmat 
kepada para Muhsinin iaitu: 


ii&'o 



dan satu lagi penerangan yang menakutkan yang 
disertakan dengan ejekan yang terang: 

"...Oleh kerana itu gembirakannya dengan balasan azab 
yang amat pedih. "(7) 

Penyampaian berita gembira di sini mengandungi 
ejekan yang amat nyata. Kemudian Al-Qur'an 
kembali kepada golongan orang-orang yang beriman 
dengan memberi sedikit huraian mengenai 
keberuntungan mereka yang diterangkan secara 
ringkas di permulaan surah, la menghuraikan tentang 
balasan yang akan diterima mereka di Akhirat di 
samping menjelaskan balasan yang akan diterima 

mereka yang mempermain-mainkan ayat-ayat Al- 
Qur'an dan bersikap takbur: 



" Sesungguhnya orang-orang yang beriman dan mengerjakan 
amalan-amalan yang soleh akan memperolehi Syurga-syurga 
yang penuh ni'mat(8). Mereka hidup kekal di dalamnya. 
Itulah janji Allah yang benar dan Dia Maha Perkasa dan 
Maha Bijaksana. "(9) 


Di sini Ai~Qur'an menayangkan lembaran alam 
buana yang besar sebagai bidang bukti dan dalil yang 
memperlihatkan kepada fitrah manusia dari segenap 
sudut dan berbicara dengannya dengan seribu 
bahasa, la mengemukakan kepada fitrah manusia 
lunas kebenaran yang agung yang dilalui manusia 
tanpa disedari mereka: 





"D/a (Allah) telah menciptakan langit tanpa sebarang tiang 
yang dapat dilihat oleh kamu , dan Dia pacakkan di bumi 
gunung-ganang yang memantapkannya supaya ia tidak 
menghoyong-hayangkan kamu , dan Dia : sebarkan di bumi 
segala jenis binatang i, dan Kami turunkan air dari langit lalu 
Kami tumbuhkan di bumi segala jenis tanaman yang 
berpasangan yang cantik. "(10) 


Dan di hadapan dalil-dalil alam buana yang 
mengkagumkan hati dan perasaan manusia ini. AI- 
Qur'an memegang hati-hati yang liar yang 
mempersekutukan Allah, sedangkan mereka melihat 
ciptaan-ciptaan AlIahYang Agung: 


- A -?- 5 i Jdb 



"Inilah ciptaan<iptaan Allah. Oleh itu tunjukkan pula 
kepada-Ku apakah makhluk-makhluk yang telah diciptakan 
oleh tuhan-tuhan yang lain dari-Nya. Malah sebenarnya 
orang-orang yang zalim (kafir) itu berada di dalam kesesatan 
yang amat nyata. "(11) 


Dengan ayat yang menggambarkan kejadian- 
kejadian alam buana yang besar dan mendalam ini 
berakhirlah pusingan pertama dengan persoalan- 
persoalan dan penerangan-penerangannya yang 
berkesan yang dibentangkan di perkarangan alam 
buana yang amat luas. 


Pusingan yang kedua pula dimulakan dari dalam 
jiwa manusia, la memperkatakan persoalan yang 
sama dalam bidang yang sama dengan uslub yang 
baru dan penerangan-penerangan menarik yang baru. 


"Dan sesungguhnya Kami telah mengurniakan hikmat 
kebijaksanaan , kepada Luqman."(12) 



Apakah bentuk hikmat kebijaksanaan itu? Apakah 
fenomenanya yang tunggal? la boleh diintisarikan 
dengan amalan menjuruskan kesyukuran kepada 
Allah: 



"Bersyukurlah kepada Allah. "(12) 


Inilah hikmat kebijaksanaan dan inilah arah tujuan 
yang bijak. Langkah yang kedua ialah tindakan 
Luqman memberi nasihat kepada anaknya, iaitu satu 
nasihat yang bijak, yang bersih dari cacat cela kerana 
Luqman telah dikurniakan hikmat kebijaksanaan. Ia 
merupakan satu nasihat yang jujur, kerana nasihat 
seorang bapa kepada si anak tidak mungkin tidak 
jujur. Nasihat ini menjelaskan persoalan tauhid yang 
telah dijelaskan dalam pusingan yang pertama dan 
persoalan hari Akhirat yang disertai dengan 
penerangan-penerangan yang meninggalkan kesan di 
dalam jiwa bersama-sama penerangan-penerangan 
yang baru: 



"Dan (kenangilah) ketika Luqman berkata kepada anaknya 
semasa memberi nasihat kepadanya: Wahai anakku! 
Janganlah engkau sekutu ka n Allah i, sesungguhnya syirik itu 
adalah satu kezaliman yang amat besar. "(13) 


Al-Qur'an menekankan persoalan ini dengan satu 
penerangan menarik yang lain, iaitu ia 
mengemukakan hubungan keibubapaan dengan 
uslub yang penuh kasih mesra: 



"Dan Kami telah menyuruh manusia supaya berbakti kepada 
dua orang tuanya. Dia telah dikandung ibunya yang 
mengalami kelemahan demi kelemahan dan masa lepas 
susunya dalam dua tahun." (14) 


Kemudian Ai-Qur'an gandingkan persoalan syukur 
kepada Allah dengan syukur kepada dua ibu bapa: 



"Bersyukurlah kepada-Ku dan kepada dua ibu bapa 
engkau. "(14) 

Kemudian Al-Qur'an menjelaskan asas pertama di 
dalam persoalan 'aqidah iaitu hubungan 'aqidah 
pastilah dijadikan hubungan yang utama, iaitu 
hubungan yang pasti didahulukan di atas hubungan 
keturunan dan hubungan darah. Walaupun 
hubungan keturunan dan darah merupakan satu 
hubungan yang mesra dan kuat namun ia hanya 
merupakan hubungan yang kedua dari hubungan 
yang utama itu: 



"Dan jika mereka mendesak engkau supaya 
mempersekutukan~Ku dengan sesuatu yang engkau tidak 
mengetahui maka janganlah engkau ta'atkan kedua- 
duanya , dan sahabatilah kedua mereka dengan baik di dunia 
ini, dan ikutilah jalan orang-orang yang kembah kepada- 
Ku."(15) 


Di samping itu ia menjelaskan persoalan Akhirat: 



"Kemudian kepada-Kuiah tempat kembali kamu dan Aku 
akan memberitahu kepada kamu segala perbuatan yang 
telah dilakukan kamu. "(15) 


Kemudian persoalan ini diiringi dengan satu 
penerangan yang amat berkesan ketika 
menggambarkan kebesaran ilmu Allah yang amat 
halus dan syumul yang membuat hati manusia 
gementar ketika ia mengikutnya di alam buana yang 
lebar: 



"Wahai anakku i Sesungguhnya jika sesuatu itu hanya 
seberat biji sawi dan sekalipun ia tersembunyi dalam batu 
atau berada di langit atau di bumi nescaya ia akan 
dibawakan Allah. Sesungguhnya Allah Maha Halus dan 
Maha Pakar. "(16) 

Kemudian Luqman menyambung nasihatnya 
kepada anaknya. Beliau menerangkan kepadanya 
tugas-tugas 'aqidah, iaitu (mendirikan solat), 
menyuruh berbuat ma'ruf dan melarang berbuat 
mungkar dan sabar menghadapi akibat-akibat yang 
timbul dari pelaksanaan tugas-tugas ini, iaitu akibat- 
akibat kesusahan dan kesulitan yang pasti dihadapi 
oleh penganut 'aqidah ini. Beliau mengemukakan 
nasihat itu mengikut peringkat-peringkatnya yang 
tabi'i, selangkah demi selangkah mulai dari diri sendiri 
kemudian menjangkau kepada yang lain: 



"Dan sabarlah di atas kesusahan yang menimpa engkau. 
Sesungguhnya urusan sedemikian adalah dari urusan-urusan 
yang dilakukan dengan penuh keazaman."(17) 


Di samping menyuruh berbuat ma'ruf dan melarang 
berbuat mungkar dan sabar menanggung kesusahan, 
beliau mengajar adab sopan yang wajib bagi 
penda'wah kepada Allah, iaitu jangan bersikap takbur 
terhadap orang lain kerana ia merosakkan dengan 
contoh teladan apa yang dibetulkan dengan 
percakapan: 


H’; 




"Dan janganlah, engkau palingkan pipi engkau dari manusia 
(kerana takbur) dan janganlah engkau berjalan di bumi 
dengan lagak yang angkuh. Sesungguhnya Allah tidak 
sukakan sekalian orang yang sombong dan membangga- 
banggakan diri(18). Dan sederhanakanlah dalam gaya 
perjalananmu dan rendahkan suaramu. Sesungguhnya suara 
yang paling buruk ialah suara keldai. "(19) 


Penerangan berkesan kepada jiwa yang 
menghinakan sikap sombong dan takbur itu dapat 
dilihat dengan jelas di dalam ungkapan ayat ini. 
Sampai di sini berakhirlah pusingan yang kedua yang 
telah memperkatakan persoalan yang sama dengan 
penerangan-penerangan dan uslub yang baru. 

Pusingan yang ketiga dimulakan dengan 
pembentangan persoalan kejadian-kejadian di langit 
dan di bumi yang biasa disertai dengan satu 
penerangan berkesan yang diambil dari hubungan 
manusia dengan langit, bumi dan ni'mat-ni'mat yang 
dikurniakan kepada mereka, sedangkan mereka tidak 
bersyukur: 



"Tidakkah kamu lihat bahawa Allah telah menundukkan 
untuk kamu segala kejadian yang ada di langit dan di bumi 
dan melimpahkan ke atas kamu ni'mat-ni'mat yang zahir 
dan yang batin? Di antara manusia ada orang yang 
mempertikaikan tentang Allah tanpa sebarang ilmu , tanpa 
sebarang petunjuk dan tanpa sebarang kitab suci yang 
terang. "(20) 


Berpandukan penerangan ini jelaslah bahawa 
perbuatan mempertikaikan Allah adalah suatu 

perbuatan yang dikecam oleh fitrah dan dijijikkan oleh 
hati yang lurus, kemudian Al-Qur'an menyambung 
lagi kecamannya terhadap sikap kekafiran dan 
kejumudan mereka: 



"Dan apabila dikatakan kepada mereka: Ikutilah ajaran- 
ajaran yang telah diturunkan Allah. Jawab mereka: 
Sebenarnya kami hanya mengikut ajaran yang dipegang 
datuk nenek kami. "(2 1 ) 


Ini adalah satu pendirian yang karut dan buta. 
Kemudian diiringi dengan satu kenyataan yang 
menakutkan: 



"Sekalipun syaitan mengajak mereka kepada azab 
Neraka. "(21) 


Kemudian dibentangkan pula persoalan balasan di 
Akhirat yang mempunyai pertalian dengan persoalan 
keimanan dan kekafiran: 



"Dan barang siapa yang menyerahkan wajahnya kepada 
Allah , sedangkan dia mengerjakan amalan yang baik, maka 
sesungguhnya dia telah berpegang dengan tali yang amat 
kukuh. Dan kepada Allah kembalinya kesudahan segala 
urusan (22). Dan sesiapa yang kafir, maka janganlah 
kekafirannya itu merungsingkan engkau. Kepada Kami 
kembalinya sekalian mereka dan Kami akan memberitahu 
mereka segala amalan yang telah dilakukan mereka. 
Sesungguhnya Allah Maha Mengetahui segala isi dada. "(23) 

Pada akhirnya AI~Qur'an menyebut tentang 
ilmuAliah yang amat luas dan halus: "Sesungguhnya 
Allah Maha Mengetahui segala isi dada", 
kemudian diiringi pula dengan satu amaran yang 
menakutkan: 



"Kami hanya memberi keni'matan yang sebentar kepada 
mereka, kemudian Kami akan menyeretkan mereka ke 
dalam azab yang amat tebal. "(24) 


Sebelum menamatkan pusingan ini, Al-Qur'an 
membawa mereka bersemuka dengan logik fitrah 
mereka yang menghadapi alam buana ini. Mereka 
tidak berdaya melainkan mengakui Allah sebagai 
Pencipta Yang Maha Esa dan Maha Agung: 



"Dan jika engkau bertanya mereka: Siapakah yang telah 
menciptakan langit dan bumi? Nescaya mereka menjawab: 
Allah. Katakanlah: Alhamdulillah, sebenarnya kebanyakan 
mereka tidak mengetahui. "(25) 


Pusingan ini ditamatkan dengan satu pemandangan 
alam buana yang menggambarkan jangkauan ilmu 
Allah yang tiada batas dan kebebasan iradat Allah 
yang tidak terhadap, dan hakikat ini dijadikan dalil 
atas kekuasaan Allah membangkitkan manusia 
selepas mati dan mengulangi ciptaan mereka dan 
bukti atas kekuasaan Allah menciptakan apa sahaja 
yang dikehendaki-Nya: 



"Andainya segala pokok yang ada di bumi ini dijadikan pena- 
pena dan lautan yang kemudiannya ditambahkan dengan 
tujuh lautan yang lain (dijadikan dakwat) nescaya tidak akan 
habis kalimat-kalimat Allah. Sesungguhnya Allah Maha 
Perkasa dan Maha Bijaksana (27). Penciptaan kamu dan 
kebangkitan kamu selepas mati hanya sama seperti mencipta 
dan membangkitkan seorang sahaja. Sesungguhnya Allah 
Maha Mendengar dan Maha Melihat. "(28) 


Pusingan yang keempat dimulakan dengan satu 
pemandangan alam buana yang memberi kesan yang 
khusus di dalam hati manusia iaitu pemandangan 
malam hari yang memanjang sehingga masuk ke 
dalam hari siang dan pemandangan siang hari yang 
memanjang sehingga masuk ke dalam hari malam, 
juga pemandangan matahari dan bulan yang 
diletakkan orbitnya masing-masing, keduanya beredar 
di dalam batas-batas yang telah ditetapkan Allah 
sehingga sampai kepada suatu masa yang tiada siapa 
mengetahuinya melainkan Allah yang menciptakan 
kedua-duanya dan mengetahui hakikat kedua- 
duanya, juga hakikat manusia dan amalan-amalan 
yang dilakukan mereka: 

"Tidakkah engkau lihat bagaimana Ailah memasukkan 
malam hari ke dalam siang hari dan memasukkan siang hari 
ke dalam malam hari dan menundukkan matahari dan bulan 
semuanya masing-masing beredar menuju ke satu masa 
yang tertentu dan sesungguhnya Allah amat mengetahui 
segala apa yang dilakukan kamu. "(29) 


AI-Qur'an menggunakan pemandangan alam buana 
ini sebagai dalil yang menggerakkan fitrah manusia 
mengenai persoalan yang terkenal ini: 



"Peraturan itu menyaksikan bahawa Allah sahaja yang benar 
dari tuhan-tuhan yang didakwakan mereka selain dari Allah 
itu adalah palsu belaka dan sesungguhnya Allah Maha Tinggi 
dan Maha Besar. "(30) 


Kemudian Al~Qur'an menyentuh hati mereka 
dengan satu penerangan yang lain mengenai ni'mat 
Allah yang dikurniakan kepada manusia dalam bentuk 
kapal-kapal yang belayar di dalam lautan: 



"Tidakkah engkau lihat bahawa kapal-kapal itu belayar di 
dalam lautan dengan ni'mat Allah untuk memperlihatkan 
kepada kamu bukti-bukti kekuasaan-Nya. "(31) 


Kemudian diiringi dengan meletakkan mereka di 
hadapan Iogik fitrah ketika menghadapi malapetaka 
laut dengan sikap yang bersih dari perasaan takbur 
kerana mempunyai qudrat kuasa dan ilmu 
pengetahuan yang menjauhkannya dari Allah 
Penciptanya. Al-Qur'an menggunakan Iogik ini 
sebagai dalil dalam persoalan tauhid: 



"Dan apabila mereka dilanda gelombang lautan laksana 
bukit, mereka terus berdo'a kepada Allah dengan 
menumpukan keta'atan kepada-Nya, kemudian apabila Allah 
selamatkan mereka sampai ke daratan i, maka hanya 
sebahagian dari mereka sahaja yang bersikap sederhana. 
Dan tiada yang mengingkarkan ayat-ayat Kami melainkan 
hanya pemungkir-pemungkir janji yang amat kufur." (32) 




"Wahai manusia ! Bertaqwalah kepada Allah dan takutilah 
hari Akhirat di mana si bapa tidak dapat sedikit pun 
menyelamatkan anaknya dan si anak tidak dapat 
menyelamatkan bapanya. Sesungguhnya janji Allah itu 
benar. Oleh itu janganlah kamu diperdayakan oleh 
kehidupan dunia dan janganlah kamu ditipu syaitan dalam 
menta'ati Allah. "(33) 


Dengan -penerangan yang menggoncangkan hati 
ini, maka surah ini ditamatkan dengan satu ayat yang 
menjelaskan semua persoalan yang telah dibicarakan 
tadi, la menjelaskan dalam satu nada kenyataan yang 
kuat, mendalam dan menakutkan: 

"Sesungguhnya pengetahuan mengenai masa Qiamat itu 
tersimpan di sisi Allah. Dialah yang menurunkan hujan dan 
mengetahui kandungan di dalam rahim , dan tiada seorang 
pun yang mengetahui apakah yang akan diperolehinya pada 
esok hari ’ dan tiada seorang pun yang mengetahui di bumi 
manakah dia akan mati? Sesungguhnya Ailah Maha 
Mengetahui dan Maha Mendalam ilmu pengetahuan - 
Nya. "(34) 


Keempat-empat pusingan ini dengan segala cara 
dan uslub, penerangan-penerangan dan dalil-dalilnya 
serta susunan-susunan ayat-ayatnya merupakan satu 
contoh uslub Al-Qur'anul-Karim di dalam mengubati 
hati manusia. Uslub yang dipilih ini adalah datang dari 
Allah yang menciptakan hati manusia dan 

mengetahui segala pintu-pintunya dan segala jalan 
yang layak dengannya dan mendatangkan 

kebaikannya. Sekarang marilah kita huraikan 

penerangan secara umum ini dengan terperinci. Kami 
akan kemukakan empat pusingan ini di dalam dua 
pelajaran sahaja kerana adanya keselarasan dan 
pertalian yang erat di antara keduanya. 




Sesuai dengan pemandangan gelombang lautan 
dan malapetakanya, Al-Qur'an mengingatkan mereka 
dengan malapetaka yang paling besar ketika 
menjelaskan persoalan hari Akhirat, iaitu malapetaka 
yang memutuskan hubungan darah yang tidak dapat 
diputuskan oleh mana-mana malapetaka dunia: 



(Pentafsiran ayat-ayat 1-5) 

"Alif. Laam. Miim(l). Itulah ayat-ayat kitab (Al-Qur'an) yang 
bijaksana(2). Menjadi hidayat dan rahmat kepada para 
Muhsinin(3). laitu orang-orang yang mendirikan solat, 
memberi zakat dan yakin terhadap hari Akhirat(4). 
Merekalah yang mendapat hidayat dari Tuhan mereka dan 
merekalah orang-orang yang beruntung. f '(5) 

Al-Qur'an Bercirikan Bijaksana , Hidayat Dan Rahmat 

Pembukaan surah dengan huruf-huruf potongan 
"Alif. Laam. Miim." dan menyatakan: "Itulah ayat- 
ayat kitab AI-Qur'an yang bijaksana" untuk 
mengingatkan manusia bahawa ayat-ayat kitab suci 
Al~Qur'an ini adalah digubah dari huruf-huruf yang 
sejenis dengan huruf-huruf potongan tadi 
sebagaimana telah dijelaskan di dalam surah-surah 
yang dimulakan dengan huruf-huruf potongan. 
Pemilihan sifat kitab suci AI-Qur'an yang telah 
disifatkan dengan ciri "bijaksana" ialah kerana 
maudhu' hikmat kebijaksanaan telah disebut 
berulang-ulang kali di dalam surah ini. Oleh sebab 
itulah ia dipilih sebagai satu sifat dari sifat-sifat kitab 
suci Al-Qur'an dalam suasananya yang sesuai 
mengikut cara Al-Qur'anul-Karim. Penyifatan kitab 
suci Al-Qur'an dengan sifat "bijaksana" memberikan 
bayangan-bayangan sifat hidup dan iradat seolah-olah 
Al-Qur'an itu satu makhluk hidup yang bersifat 
bijaksana di dalam segala kata-kata dan arahannya, 
juga mempunyai tujuan mengenai apa yang 
dikatakannya dan mempunyai matlamatyang tertentu 
yang dituju olehnya. Dan memang begitulah sifat Al- 
Qur'anul-karim. la mempunyai roh, mempunyai hayat, 
mempunyai harakat dan mempunyai keperibadian 
yang tersendiri, la menberi kemesraan ’ dan 
persahabatan yang dapat dirasakan oleh mereka yang 
hidup bersamanya dan bernaung di bawah 
bayangannya. Mereka merasa rindu dan saling mesra 
dengannya sama seperti perasaan saling mesra yang 
wujud di antara orang-orang yang hidup dan di 
antara para sahabat. 

Kitab suci Al-Qur'anul-Karim atau ayat-ayatnya 
adalah: 

0 Tjfjjj <£'. 3jt> 

" Menjadi hidayat dan rahmat kepada para Muhsinin. "(3) 

Itulah sifat semulajadi AI-Qur'an yang tetap. Ia 
menjadi hidayat dan rahmat kepada para Muhsinin. 
Yakni ia memberi hidayat kepada mereka ke jalan 
yang menyampaikan kepada Allah, yang tidak akan 
menyesatkan sesiapa yang menjalaninya, la memberi 


rahmat kepada mereka, kerana ia mencurahkan 
ketenangan, ketenteraman dan kemantapan ke dalam 
hati manusia, juga kerana ia memimpin manusia ke 
arah pendapatan, kebajikan dan keuntungan dan 
kerana ia mengikatkan hubungan-hubungan yang 
baik di antara hati para Mu'minin yang mendapat 
hidayat, juga mengikatkan hubungan-hubungan yang 
baik di antara hati para Mu'minin dengan undang- 
undang alam buana yang menjadi tempat hidup 
mereka dengan nilai-nilai, keadaan-keadaan dan 
peristiwa-peristiwa yang dikenali hati yang mendapat 
hidayat dan fitrah yang tidak sesat dan menyeleweng. 

Kesan-kesan Solat, Zakat Dan Kepercayaan 
Kepada Akhirat 


Para Muhsinin ialah: 



"laitu orang-orang yang mendirikan solat, memberi zakat 
dan yakin terhadap hari Akhirat "(4) 


Mendirikan solat dan menunaikannya dengan 
sempurna mengikut peraturan-peraturannya yang 
dilakukan dalam waktunya yang wajar, dapat 
merealisasikan hikmat dan kesannya dalam perasaan 
dan tingkahlaku seseorang, di samping mengeratkan 
hubungan di antara hatinya dengan Allah dan 
mewujudkan kemesraan dengan-Nya dan menghayati 
kemanisannya yang membuat hatinya sentiasa 
cintakan solat. Memberi zakat membolehkan 
seseorang itu mengatasi tabi'at bakhil semulajadinya 
dan menegakkan peraturan kehidupan bermasyarakat 
yang berlandaskan tolong-menolong dan gotong- 
royong. Orang-orang yang berada dan orang-orang 
yang tidak berada sama-sama mendapat faedah dari 
pemberian zakat itu iaitu mendapat perasaan percaya, 
tenteram dan kasih sayang yang tidak dapat 
dirosakkan oleh kemewahan dan kesulitan hidup. 
Keyakinan terhadap hari Akhirat pula merupakan 
jaminan kepada kesedaran hati manusia, jaminan 
kepada harapannya terhadap balasan-balasan dari sisi 
Allah, jaminan kepada usahanya untuk melepaskan 
diri dari belenggu-belenggu bumi, dan memandang 
rendah kepada keni'matan-keni'matan hidup dan 
sentiasa bermuraqabah dengan Allah sama ada dalam 
keadaan sulit atau terang, sama ada dalam urusan 
yang kecil atau besar, dan jaminan sampainya kepada 
maqam ihsan yang ditanya kepada Rasulullah s.a.w. 
dan dijawab oleh beliau: 

"Ihsan itu ialah engkau menyembah Allah seolah-olah 
engkau nampak-Nya dan jika engkau tidak nampak-Nya, 
maka Dia nampak engkau." 1 

Hubungan al-Qur'an Dengan Para Muhsinin 

Untuk para Muhsinin inilah kitab suci Al-Qur'an 
menjadi hidayat dan rahmat kepada mereka. Oleh 
kerana hati mereka terbuka dan jernih, maka mereka 
mendapat ketenangan dan ketenteraman dalam 
persahabatan dengan kitab suci ini. Mereka dapat 
berhubung dengan hidayat dan nur yang terdapat di 
dalam kitab itu. Mereka memahami tujuan-tujuan dan 
matlamat-matlamatnya yang bijaksana. Jiwa mereka 
mendapat kedamaian dengannya dan merasa 
secocok, harmoni sehaluan dan jelas jalan yang 
ditujuinya. Sesungguhnya AI-Qur'an ini memberi 
kesannya kepada setiap hati mengikut sejauh mana 
hati itu peka, terbuka dan terang, juga mengikut 
sejauh mana kasihnya, kerinduannya dan 
kebanggaannya terhadap AI-Qur'an. Sesungguhnya 
Al-Qur'an bersifat hidup dan mesra terhadap hati 
yang ingin bersahabat, la tetap membalas perasaan- 
perasaan rindu dan kasih sayang yang diharapkan 
kepadanya. 


Mereka yang mendirikan solat, memberi zakat dan 
yakin terhadap hari Akhirat, maka: 



"Merekalah yang mendapat hidayat dari Tuhan mereka dan 
merekalah orang-orang yang beruntung . "(S) 


Sesiapa yang mendapat hidayat bererti dia telah 
beruntung, dia telah berjalan di atas nur, ia telah 
sampai ke matlamat, dia telah terselamat dari 
kesesatan di dunia dan terselamat dari akibat-akibat 
kesesatan di Akhirat. Dia dapat menjalani hidupnya 
dengan tenang di bumi, dengan langkah-langkahnya 
yang selaras dengan peredaran bintang-bintang dan 
planet-planet, selaras dengan undang-undang alam 
buana. Dia merasa mesra, tenang dan saling kasih 
terhadap setiap makhluk di alam buana ini. 

(Pentafsiran ayat-ayat 6-7) 

Golongan Manusia Yang Mengumpulkan 
Cerita-cerita Yang Melalaikan 

Orang-orang yang mendapat hidayat dengan Al- 
Qur'an dan ayat-ayatnya, orang-orang yang Muhsinin, 
orang-orang yang mendirikan solat, orang-orang yang 
mengeluarkan zakat, orang-orang yang yakin kepada 
hari akhirat, orang-orang yang beruntung di dunia 
dan di Akhirat; mereka merupakan satu golongan 
manusia, dan sebagai lawan mereka terdapat pula 
satu golongan manusia yang lain iaitu: 


1 Hadith ini dikeluarkan oleh al-Bukhari dan Muslim dalam Kitab 
al-lman. 






"Dan di antara manusia ada orang-orang yang membeli 
cerita-cerita yang melalaikan untuk menyesatkan (dirinya dan 
orang lain)' dari agama Allah tanpa sebarang pengetahuan 
dan mempersenda-sendakannya. Mereka akan mendapat 
azab yang amat menghinakan (6). Dan apabila dibacakan 
kepadanya ayat-ayat Kami dia terus berpaling dengan 
angkuh seoiah-olah dia tidak mendengarnya , seolah-olah 
ada penyumbat di dalam telinganya. Oleh kerana Itu 
gemblrakannya dengan balasan azab yang amat pedih. "(7) 


Yang dimaksudkan dengan cerita-cerita yang 
melalaikan ialah setiap percakapan yang melalaikan 
hati dan membuang waktu dan tidak mendatangkan 
sebarang kebaikan dan hasil yang layak dengan tugas 
manusia yang dilantik sebagai khalifah di bumi 
dengan tujuan supaya ia mengimarahkannya dengan 
kebajikan, keadilan dan kebaikan. Islam telah pun 
menjelaskan garis-garis tugas ini, menerangkan 
tabiatnya, batas-batasnya dan sarana-sarananya dan 
menggariskan jalan-jalan pelaksanaannya. Ayat ini 
adalah satu ayat yang umum untuk menggambarkan 
satu contoh manusia yang wujud di setiap zaman dan 
tempat Setengah-setengah riwayat menyebut 
bahawa ayat ini adalah untuk menggambarkan satu 
peristiwa yang tertentu yang berlaku di dalam 
angkatan Jamaah Islam yang pertama, di mana an- 
Nadhr ibn al-Harith telah membeli kitab-kitab yang 
mengandungi dongeng-dongeng bangsa Parsi dan 
cerita-cerita pahlawan-pahlawan dan peperangan 
mereka, kemudian dia duduk di tengah jalan yang 
dilalui orang-orang Islam yang pergi untuk 
mendengar Al-Qur'an dari Rasulullah s.a.w. dengan 
tujuan untuk menarik hati mereka mendengar cerita- 
cerita dongeng itu supaya mereka meminggirkan 
kisah-kisah Al-Qur'an. Tetapi sebenarnya tujuan ayat 
ini adalah lebih umum dari peristiwa khusus ini lagi 
andainya riwayat ini sahih. Ayat ini menggambarkan 
satu golongan manusia yang mempunyai ciri-ciri yang 
jelas. Mereka wujud di setiap masa dan pernah wujud 
di zaman da'wah pertama dalam masyarakat Makkah 
di mana turunnya ayat ini. 




"Dan di antara manusia ada orang-orang yang membeli 
cerita-cerita yang melalaikan. "(6) 


Mereka membelinya dengan hartanya, dengan 
waktunya dan dengan hidupnya. Mereka membayar 
dengan harga-harga yang mahal untuk mendapat 
hiburan yang murah dan membuang umur yang 

terbatas yang tidak dapat dikembalikan semula. Dia 
membeli cerita-cerita yang melalaikan ini "Untuk 
menyesatkan (dirinya dan orang lain) dari agama 
Allah tanpa sebarang pengetahuan dan 
mempersenda-sendakannya" yakni dia seorang 
yang jahil dan terhijab (dari nur hidayat), dia tidak 
bertindak dengan ilmu pengetahuan, tidak 
mempunyai tujuan yang bijak, malah dia mempunyai 
niat dan tujuan yang jahat. Dia mahu menyesatkan 
orang ramai dari jalan Allah, iaitu menyesatkan dirinya 
sendiri dan orang lain dengan cerita-cerita yang 
melalaikan ini, iaitu cerita-cerita yang membuang 
umurnya. Dia seorang yang biadab yang memperolok- 
olokkan agama Allah dan mempermain-mainkan 
peraturan hidup yang telah diaturkan Allah untuk 
kehidupan manusia. Justeru itulah Al-Qur'an melayani 
golongan ini dengan penghinaan dan ancaman 
sebelum ia menyempurnakan gambaran mereka 
"mereka akan mendapat azab yang amat 
menghinakan". Ia sifatkan azab itu sebagai "azab 
yang amat menghinakan" dengan tujuan 
membalas perbuatan mereka yang biadab yang 
memperolok-olokkan agama Allah yang lurus. 


Kemudian AI-Qur'an kembali menyempurnakan 
gambaran golongan ini: 




"Dan apabila dibacakan kepadanya ayat-ayat Kami ; dia terus 
berpaling dengan angkuh seolah-oiah dia tidak 
mendengarnya. "(7) 


Pemandangan ini menggambarkan keadaan gerak- 
geri manusia yang angkuh, enggan menerima dan 
bersikap menghina. Oleh itu Al-Qur'an memberi 
tikaman yang menghinakan keadaan gerak-gerinya: 

" Seolah-olah ada penyumbat di dalam telinganya. "(7) 


Seolah-olah keberatan pendengarannya itulah yang 
menghalanginya dari mendengar ayat-ayat Al-Qur'an 
yang mulia. Tentulah tidak ada orang yang 
mempunyai telinga yang dapat mendengar ayat-ayat 
Al-Qur'an ini kemudian ia menolaknya dalam bentuk 
yang amat keji ini. Kemudian kenyataan yang 
menghinakan itu diakhiri dengan ejekan yang amat 
jelas: 

(J) 

"Oleh kerana itu gembirakannya dengan balasan azab yang 
amat pedih "(7) 


Berita gembira yang dimaksudkan di sini tidak lain 
me-Iainkan sejenis penghinaan yang, sesuai dengan 
orang-orang yang takbur dan suka memperolok- 
olokkan agama Allah. 


* * * * * * 

(Pentafsiran ayat-ayat 8-9) 

Hubungan Iman Dan Amalan Yang Soleh 

Sesuai dengan penerangan mengenai balasan 
terhadap orang-orang kafir yang angkuh dan 
menolak da'wah itu, maka Al-Qur'an menerangkan 
pula dengan lebih terperinci balasan keuntungan 
kepada orang-orang Mu'min yang mengerjakan 
amalan yang soleh yang telah pun diterangkan di 
permulaan surah ini dengan ringkas: 



"Sesungguhnya orang-orang yang beriman dan mengerjakan 
amalan-amalan yang soleh akan memperolehi Syurga-syurga 
yang penuh ni'mat(8). Mereka hidup kekal di dalamnya. 
Itulah janji Allah yang benar dan Dia Maha Perkasa dan 
Maha Bijaksana. "(9) 

Apabila Al-Qur'anul-Karinn menyebut balasan, maka 
sebelum itu ia selalu menyebut amalan yang soleh 
bersama iman, kerana tabi'at 'aqidah Islam 
menghendaki bahawa iman itu tidak hanya sekadar 
berada di dalam hati manusia sebagai hakikat yang 
mujarrad, pasif, beku dan tersembunyi di dalam hati 
sahaja, malah iman merupakan satu hakikat yang 
hidup, dinamis dan bergerak. Sebaik sahaja iman 
bertapak di dalam hati dan berkembang dengan 
sempurna ia akan terus bertindak untuk menonjolkan 
dirinya di dalam bentuk amalan, pergerakan dan 
tingkahlaku, juga untuk menterjemahkan tabi'atnya 
dengan kesan-kesan yang nyata di alam kenyataan, 
iaitu kesan-kesan yang mencerminkan apa yang 
tersembunyi di dalam alam dhamir. 

Orang-orang yang beriman dan membuktikan 
keimanan mereka dengan amalan-amalan yang soleh, 
mereka "Akan memperolehi Syurga-syurga yang 
penuh ni'mat". Mereka akan memperolehi Syurga- 
syurga dan hidup yang kekal sebagai menepati janji 
Allah, "Itulah janji Allah yang benar". Limpah 
kemurahan Allah terhadap para hamba-Nya sampai 
kepada tahap komitmen yang mewajibkan dirinya 
mengurniakan ihsan kepada mereka sebagai balasan 
terhadap amalan mereka yang baik terhadap diri 
mereka sendiri bukannya terhadap Allah, kerana Allah 
Maha Kaya dan tidak berhajat kepada sekalian 
makhluk. "Dan Dia Maha Perkasa dan Maha 
Bijaksana" yakni Maha Kuasa untuk melaksanakan 
janji-Nya dan Maha Bijaksana menciptakan makhluk- 
Nya, menetapkan janji-Nya dan melaksanakannya. 

(Pentafsiran ayat-ayat 10-11) 


Bukti kekuasaan dan kebijaksanaan Allah dan dalil- 
dalil persoalan-persoalan yang lepas yang dibicarakan 
di dalam surah ini ialah alam buana yang amat luas 
ini. Tiada siapa dan tiada seorang manusia pun yang 
boleh mendakwa bahawa dialah yang menciptakan 
alam ini selain dari Allah. Alam buana yang luas ini 
mempunyai peraturan yang rapi, la diciptakan dengan 
susunan-susunan yang amat seimbang yang 
mengkagumkan hati. Alam buana menghadapi fitrah 
manusia dengan terus terang hingga fitrah itu tidak 
berdaya melepaskan diri darinya atau berpaling 
darinya, ia tidak berupaya selain dari mengakui 
Wahdaniyah Allah Pencipta Yang Maha Agung dan 
mengakui kesesatan orang-orang yang 
mempersekutukan Allah dengan tuhan-tuhan palsu 
yang lain sebagai suatu perbuatan yang menzalimi 
kebenaran yang amat terang dan nyata: 

■ - - \ ^ f' 

0' t 



< ""'T t 










" Dia (Allah) telah menciptakan langit tanpa sebarang tiang 
yang dapat dilihat oleh kamu , dan Dia pacakkan di bumi 
gunung-ganang yang memantapkannya supaya ia tidak 
menghoyong-hayangkan kamu ; dan Dia sebarkan di bumi 
segala jenis binatang ; dan Kami turunkan air dari langit lalu 
Kami tumbuhkan di bumi segala jenis tanaman yang 
berpasangan yang cantik(IO). Inilah ciptaan-ciptaan Allah. 
Oleh itu tunjukkan pula kepada-Ku apakah makhluk- 
makhluk yang telah diciptakan oleh tuhan-tuhan yang lain 
dari-Nya. Malah sebenarnya orang-orang yang zalim (kafir) 
itu berada di dalain kesesatan yang amat nyata. "(11) 


Pengertian Langit Dan Keagungannya 

Langit dengan pengertiannya yang zahir - 
pengertian tanpa kajian yang mendalam di dalam 
mana-mana penyelidikan ilmiyah yang canggih - yang 
mencabar penglihatan dan hati manusia adalah satu 
makhluk yang amat besar, amat luas dan amat tinggi. 
Sama ada yang dikatakan langit itu ialah planet- 
planet, bintang-bintang, galaksi-galaksi, nebula- 
nebula yang terapung-apung di angkasa lepas yang 
tiada siapa mengetahui rahsianya dan batas 
sempadannya selain Allah, atau yang dikatakan langit 
itu ialah kubah atau bumbung alam yang dilihat 
dengan mata dan tiada siapa yang mengetahui 
hakikatnya... sama ada itu atau ini yang dikatakan 
langit, namun yang tetap wujud di sana ialah 
makhluk-makhluk yang amat besar yang tergantung- 
gantung tanpa tiang-tiang yang memegangnya. Ia 


boleh dilihat oleh manusia di mana sahaja mata 
mereka memandang sama ada di waktu malam atau 
siang walaupun sejauh mana mereka belayar di atas 
planet bumi mereka. Dengan hanya melihat dengan 
mata kasar sahaja tanpa memahami hakikat besarnya 
yang memeningkan kepala itu sudah cukup untuk 
menimbulkan perasaan gementar di dalam hati 
manusia terhadap kebesaran langit yang tiada 
kelihatan batas dan penghabisannya itu, terhadap 
peraturan yang amat mengkagumkan, yang 
memegang makhluk-makhluk yang besar itu dengan 
begitu rapi, terhadap keindahan langit yang tidak 
jemu dipandang mata dan tidak puas diteliti hati. 
Keindahannya menawan seluruh hati dan membuat 
hati tidak mahu pulang walaupun sepanjang mana ia 
merenunginya. Bagaimana pula nanti andainya 
seseorang itu tahu bahawa setiap noktah dari noktah- 
noktah yang kecil yang terapung-apung dan bersinar 
di angkasa raya itu adalah mungkin berjuta-juta kali 
lebih besar dari bumi yang menanggungnya. 

Bumi Dengan Kejadian-kejadiannya Yang Menajubkan 

Dari penjelajahan yang jauh di angkasa lepas 
berdasarkan penerangan sepintas lalu ayat "Dia 
(Allah) telah menciptakan langit tanpa sebarang 
tiang yang dapat dilihat oleh kamu", Al-Qur ; an 
membawa hati manusia kembali ke bumi yang amat 
kecil seperti debu yang tidak sampai sebesar sebiji 
abus dalam blok alam buana yang amat besar ini. la 
membawa hati manusia pulang ke bumi yang 
dilihatnya amat luas saujana, yang tidak sempat 
dijelajahi oleh seseorang manusia di merata 
pelosoknya di dalam usianya yang pendek walaupun 
seluruh umurnya dihabiskan di dalam penjelajahan 
dan pengembaraan yang tidak berhenti-henti, ia 
membawa hati manusia pulang ke bumi supaya ia 
melihat bumi itu semula dengan hatinya yang terbuka 
dan penuh sedar dan supaya ia menghapuskan rasa 
jemu kerana terlalu kerap dan terlalu biasa melihat 
pemandangan-pemandangan bumi yang 
mena'jubkan itu. 



"Dan Dia pacakkan di bumi gunung-ganang yang 
memantapkannya supaya ia tidak menghoyong-hayangkan 
kamu: "(10) 

Menurut ahli kaji bumi gunung-ganang itu ialah 
lengkungan-lengkungan yang mengalun di kulit bumi 
akibat kesejukan perut bumi dan kebekuan gas-gas di 
dalamnya, serta kesusutan saiz gas yang 
menyebabkan kulit bumi itu mengecut dan berkelok- 
kelok melahirkan kawasan-kawasan tanah tinggi dan 
tanah rendah mengikut kekecutan perut bumi dan 
saiz gas-gas ketika ia sejuk dan merosot di sana sini. 
Sama ada teori ini betul atau tidak, namun AI-Qur'an 
menjelaskan bahawa kewujudan gunung-ganang itu 
dapat memeliharakan imbangan bumi, memantapkan 
kedudukannya, tidak terhoyong-hayang, terumbang- 
ambing dan bergoyang-goyang. Mungkin teori ahli 
kajibumi ini betul dan penonjolan gunung-ganang 
dalam bentuknya yang ada sekarang dapat 

memelihara imbangan kedudukan bumi ketika 
berlakunya kekecutan gas-gas dan kesusutan kulit 
bumi di sana sini. Oleh itu penonjolan gunung- 
ganang itu dapat mengimbangkan kerendahan 
kawasan tanah yang wujud dikulit bumi. Tetapi di 
dalam segala hal, keterangan Allah itulah yang 
merupakan keterangan yang paling unggul, kerana 
Allah merupakan pemberi keterangan yang paling 
benar. 



"Dan Dia sebarkan di bumi segala jenis binatang."(1 0) 

Inilah salah satu keajaiban alam buana yang besar, 
kerana kewujudan hayat dimuka bumi ini merupakan 
satu rahsia yang tiada siapa pun boleh mendakwa 
bahawa dia mengetahuinya dan boleh memberi 
pentafsirannya, iaitu rahsia hayat pada bentuk 
pertamanya iaitu bentuk sel yang tunggal yang 
bersahaja dan amat kecil. Bagaimana pula dengan 
rahsia hayat yang besar di dalam berbagai-bagai jenis, 
spesies dan bentuk rupa yang tidak dapat diketahui, 
dan dikira manusia? Walaupun demikian, 
kebanyakan manusia melalui di hadapan keajaiban- 
keajaiban ini dengan mata yang tertutup dan dengan 
hati yang membuta seolah-olah mereka melalui di 
hadapan sesuatu yang biasa yang tidak menarik 
perhatian, sedangkan mereka berdiri kagum di 
hadapan alat rekaan manusia yang bersahaja, kecil 
dan mudah pula susunannya apabila dibandingkan 
dengan salah satu sel yang hidup dengan 
pergerakannya yang tersusun begitu halus dan 
mena'jubkan. Apatah lagi dengan hidup-hidupan lain 
yang lebih canggih, dan lebih-lebih lagi kejadian 
manusia yang mempunyai tubuh badan yang 
mengandungi ratusan makmal kimia yang aneh, 
ratusan stor simpanan dan pembahagian, ratusan 
stesyen radio untuk mengirim dan menerima 
perutusan dan ratusan fungsi yang canggih yang tiada 
siapa mengetahui rahsianya selain Allah Yang Maha 
Mengetahui dan Maha Pakar. 


Di Sebalik Turunnya Air Hujan Dan 
Tumbuhnya Tumbuhan 




"Dan Kami turunkan air dari langit lalu kami tumbuhkan di 
bumi segala jenis tanaman yang berpasangan yang 
cantik. "(10) 

Turunnya air dari langit merupakan salah satu dari 
keajaiban-keajaiban alam buana yang kita laluinya 
dengan hati yang lalai. Air yang memenuhi sungai- 
sungai, tasik-tasik dan memancurkan matair-matair 
adalah turun dari langit mengikut satu peraturan yang 
amat rapi yang ada hubungan dengan peraturan 
langit dan bumi dengan nisbah-nisbah dan dimensi- 


dimensi jarak yang tertentu di antara keduanya, juga 
dengan tabi'at dan susunan kejadiannya. 

Tumbuhnya tumbuh-tumbuhan dari bumi setelah 
turunnya air merupakan satu lagi keajaiban yang tidak 
putus-putus, iaitu keajaiban hayat, keajaiban 
timbulnya berbagai-bagai jenis makhluk yang hidup 
dan keajaiban warisan sifat-sifat yang tersembunyi di 
dalam benih yang kecil untuk menonjolkan dirinya 
pada tumbuh-tumbuhan dan pokok yang besar. 
Kajian mengenai pengagihan warna-warni pada 
sekuntum bunga pada satu tumbuhan akan 
membawa hati yang terbuka kepada lubuk rahsia 
hayat dan kepada lubuk iman kepada Allah yang telah 
menciptakan hayat itu. 

Al-Qur'an menjelaskan bahawa Allah 
menumbuhkan tanaman itu dengan berpasang- 
pasangan yang cantik. Ini adalah satu hakikat besar 
yang baru diketahui oleh sains melalui penyelidikan. 
Setiap tumbuhan mempunyai sel-sel jantan dan sel-sel 
betina sama ada terkumpul pada sekuntum bunga 
atau pada dua kuntum bunga di ranting yang sama 
atau terpisah pada dua ranting atau pada dua pokok. 
Buah tidak akan wujud melainkan selepas berlakunya 
proses pertemuan atau perkahwinan di antara 
pasangan tumbuh-tumbuhan sebagaimana yang 
berlaku pada haiwan dan insan. 


Pasangan itu disifatkan dengan "Karim" (cantik) ini 
memberi satu pengertian khusus yang dikehendaki di 
tempat ini supaya pasangan-pasangan itu layak 
menjadi "Ciptaan Allah" dan supaya ia dapat 
ditunjukkan kepada semua mata "Inilah ciptaan 
Allah" dan dengan ini Allah mencabar mereka dan 
dakwaan mereka yang karut: 


I (3U-I ila OtjjCsi 4il Jdb 


"Inilah ciptaan<iptaan Allah. Oleh itu tunjukkan pula 
kepada-Ku apakah makhluk-makhluk yang telah diciptakan 
oleh tuhan-tuhan yang lain dari-Nya. "(1 1) 


Dengan ini dapatlah pula dia membuat kesimpulan 
yang amat tepat dengan waktunya: 



"Malah sebenarnya orang-orang yang zalim (kafir) itu berada 
di dalam kesesatan yang amat nyata. "(1 1) 


Manakah kesesatan dan kezaliman yang lebih dari 
perbuatan syirik di tengah-tengah pameran alam 
buana yang amat gemilang dan besar ini? 




(Pentafsiran ayat 12) 

Kemudian pusingan yang kedua dimulakan dalam 
satu cara penerangan yang baru iaitu penerangan 
melalui cerita dan bimbingan secara tidak langsung. Ia 
memperkatakan persoalan syukur kepada Allah Yang 
Maha Esa sahaja dan membersihkan-Nya dari segala 

jenis syirik, juga persoalan Akhirat, amalan dan 
balasan di tengah-tengah cerita itu: 

Luqman Dan Nasihatnya Yang Bijaksana 



" Dan sesungguhnya Kami telah mengurniakan hikmat 
kepada Luqman (dia berkata): Bersyukurlah kepada Ailah 
dan barang siapa yang bersyukur, maka sesungguhnya dia 
bersyukur untuk (kebaikan) dirinya dan barang siapa yang 
kufur, maka sesungguhnya Allah Maha Kaya dan Maha 
Terpuji/'O 2) 


Hakikat siapakah Luqman yang dipilih oleh Al- 
Qur'an sebagai jurucakap yang menerangkan 
persoalan-persoalan tauhid dan Akhirat telah 
diterangkan oleh berbagai-bagai riwayat-riwayat, ada 
riwayat yang mengatakan beliau itu seorang nabi dan 
ada riwayat yang mengatakan beliau hanya seorang 
hamba yang soleh bukannya nabi. Kebanyakan 
Mufassirin berpegang dengan riwayat yang kedua ini. 
Kemudian dicerita pula bahawa beliau adalah seorang 
hamba bangsa Habsyah, dan ada pula cerita 
mengatakan beliau seorang yang berasal dari Nubah 
(di Timur Laut Afrika). Begitu juga ada cerita yang 
mengatakan beliau hidup dalam kalangan Bani Israel 
sebagai salah seorang dari hakim-hakim mereka. 
Walau bagaimanapun hakikat beliau, namun Al- 
Qur'an telah menjelaskan bahawa beliau telah 
dikurniakan Allah hikmat yang isi kandungan dan 
tujuannya ialah bersyukur kepada Allah, "Dan 
sesungguhnya Kami telah mengurniakan hikmat 
kepada Luqman (dia berkata) Bersyukurlah 
kepada Allah", ini adalah bimbingan AI-Qur'an 
secara tidak langsung supaya bersyukur kepada Allah 
sebagai mencontohi Luqmanul-Hakim yang telah 
dipilih untuk mengemukakan kisahnya dan 
perkataannya. Di samping bimbingan secara tidak 
langsung ini terdapat pula satu bimbingan yang lain, 
iaitu kesyukuran kepada Allah merupakan satu 
bekalan yang berguna kepada orang yang bersyukur, 
sedangkan Allah terkaya darinya. Allah itu terpuji 
dengan zat-Nya walaupun tidak dipuji oleh sesiapa 
pun dari makhluk-Nya: 



" Dan barang siapa yang bersyukur, maka sesungguhnya dia 
bersyukur untuk (kebaikan) dirinya dan barang siapa yang 
kufur, maka sesungguhnya Allah adalah Maha Kaya dan 
Maha Terpuji. "(12) 


Oleh itu orang yang paling tolol ialah orang yang 
tidak mengikut hikmat ini dan tidak mengumpul 
modal bekalan yang seperti ini untuk faedah dirinya. 


****** 

(Pentafsiran ayat 13) 

Perbuatan Syirik Merupakan Kezaliman 
Terhadap Allah 


Kemudian datang pula persoalan tauhid di dalam 
bentuk nasihat Luqmanul-Hakim kepada anaknya: 



"Dan (kenangilah) ketika Luqman berkata kepada anaknya 
semasa memberi nasihat kepadanya: Wahai anakku! 
Janganlah ; engkau sekutukan Ailah, sesungguhnya syirik itu 
adalah satu kezaliman yang amat besar. "(13) 

Ini adalah satu nasihat yang jujur kerana tiada lain 
tujuan seorang bapa melainkan supaya anaknya 
mendapat kebaikan dan tiada sikap yang wajar bagi 
seorang bapa terhadap anaknya melainkan memberi 
nasihat. Di sini Luqmanul-Hakim melarang anaknya 
dari mempersekutukan, Allah dengan alasan bahawa 
perbuatan syirik adalah suatu kezaliman yang amat 
besar. Beliau menekankan hakikat ini dua kali. Sekali 
dengan mengemukakan larangan dan menjelaskan 
alasannya dan sekali lagi dengan menggunakan kata- 
kata penguat iaitu "inna" dan "iam" pada 
"Iazulmun". Inilah hakikat yang dikemukakan Nabi 
Muhammad s.a.w. kepada kaumnya lalu mereka 
mempertikaikannya dan mengatakan penceritaan ini 
sebagai ada udang di sebalik batu. Mereka takut 
penceritaan ini bertujuan untuk mencabut kekuasaan 
mereka dan menunjukkan kelebihan ke atas mereka. 
Apakah yang ada pada nasihat Luqmanul-Hakim yang 
dikemukakan kepada anaknya? Tidakkah nasihat 
seorang bapa kepada anaknya itu bersih dari segala 
keraguan dan jauh dari segala sangkaan yang buruk? 
Sebenarnya itulah hakikat yang amat tua yang disebut 
oleh setiap orang yang dikurniakan Allah 

pengetahuan hikmat yang bertujuan semata-mata 
untuk kebaikan bukannya tujuan yang lain darinya. 
Inilah penerangan psikologi yang dimaksudkan di sini. 

* * :jc jje 

(Pentafsiran ayat-ayat 14-15) 

Di bawah bayangan nasihat bapa kepada anak, Al- 
Qur'an menjelaskan hubungan di antara dua ibu bapa 
dan anak-anak dengan uslub yang amat halus. Ia 
menggambarkan hubungan itu dengan satu 

gambaran yang menarik, penuh mesra dan lemah 
lembut, namun demikian hubungan 'aqidah adalah 
tetap diutamakan dari hubungan darah yang erat itu: 

"i Dan Kami telah menyuruh manusia supaya berbakti kepada 
dua orang tuanya. Dia telah dikandung ibunya yang 
mengalami kelemahan demi kelemahan dan masa lepas 
susunya dalam dua tahun. Bersyukurlah kepada-Ku dan 
kepada dua ibu bapa engkau dan kepada-Ku tempat 
kembali(14). Dan jika mereka berdua , mendesak engkau 
supaya mempersekutukan-Ku dengan sesuatu yang engkau 
tidak mengetahui maka janganlah engkau ta'atkan kedua- 
duanya dan sahabatilah kedua mereka dengan baik di dunia 
ini, dan ikutilah jalan orang-orang yang kembali kepada-Ku ; 
kemudian kepada-Kulah tempat kembali kamu dan Aku 
akan memberitahu kepada kamu segala perbuatan yang 
telah dilakukan kamu. "(15) 


Berbakti Kepada Ibu Bapa 

Perintah kepada anak-anak supaya berbuat baik 
kepada ibu bapa berulang-ulang kali disebut di dalam 
Al-Qur'anul-Karim dan di dalam suruhan-suruhan 
Rasulullah s.a.w., tetapi perintah kepada ibu bapa 
supaya berbuat baik kepada anak-anak hanya disebut 
sedikit sahaja dan kebanyakannya mengenai peristiwa 
menanam anak hidup-hidup, iaitu satu peristiwa 
tertentu yang berlaku di dalam suasana-suasana 
tertentu. Ini disebabkan kerana fitrah semulajadi 
sahaja sudah cukup untuk mendorong ibu bapa 
mengambil berat terhadap keselamatan anak- 
anaknya. Fitrah semulajadi memang didorong ke arah 
melindungi generasi baru untuk menjamin 
kesinambungan hayat sebagaimana yang dikehendaki 
Allah. Ibu bapa akan mengorbankan tubuh badan 
mereka, saraf mereka, umur mereka dan segala 
sesuatu yang mahal yang dimiliki mereka demi 
kepentingan anak-anak mereka. Mereka membuat 
pengorbanan-pengorbanan itu tanpa bersungut' atau 
mengadu, malah tanpa kesedaran mereka, malah 
mereka berkorban dengan cergas dan senang hati 
seolah-olah merekalah yang menerima. Pendeknya 
fitrah semulajadi sudah cukup untuk mendorong ibu 
bapa menjaga anak-anaknya tanpa perintah, tetapi 
kepada si anak pula ia perlu diperintah berulang- 
ulang kali supaya memberi perhatian kepada generasi 
ibu bapa yang berkorban dan yang berundur ke 
belakang hayat setelah mencurahkan usia dan jiwa 
mereka kepada generasi baru yang menghadapi masa 
depan hayat Si anak tidak dapat menggantikan 
separuh pengorbanan yang telah dilakukan orang 
tuanya walaupun dia memberi seluruh umurnya untuk 
mereka. Gambaran menarik di dalam ayat "Dia telah 
dikandung ibunya yang mengalami kelemahan 
demi kelemahan dan masa lepas susunya dalam 
dua tahun" adalah menggambarkan bayangan dari 


pengorbanan mereka yang luhur itu. Si ibu sudah 
tentu menanggung habuan pengorbanan yang lebih 
besar dan dia melakukan pengorbanan itu dengan 
perasaan kasih mesra yang lebih hebat, lebih 
mendalam, lebih lembut dan halus. Ai-Hafiz Abu Bakr 
al-Bazzar telah meriwayatkan dalam musnadnya 
dengan sanadnya dari Burayd dari bapanya bahawa 
seorang lelaki mengerjakan tawaf dengan 
mendukung ibunya lalu dia bertanya Nabi s.a.w,: 
"Adakah saya telah membayar haknya (ibunya)?" 
Jawab beliau: "Tidak, tidak, walau senafas pun". 
Demikianlah dia tidak dapat membalas budi ibunya 
walau senafas pun dari masa ia mengandung atau 
masa dia bersalin. Dia mengandungnya dengan 
mengalami kelemaham demi kelemahan. 

Di bawah bayangan gambaran yang penuh mesra 
itu, Al-Qur'an menyuruh manusia supaya bersyukur 
kepada Allah selaku Pengurnia ni'mat yang pertama 
dan berterima kasih kepada ibu bapa selaku pembuat 
budi atau pemberi ni'mat yang kedua. Al-Qur'an 
mengatur kewajipan, mula-mula bersyukur kepada 
Allah kemudian berterima kasih kepada dua ibu bapa: 



" Bersyukurlah kepada-Ku dan kepada dua ibu bapa 
engkau"(14) 

kemudian ia kaitkan hakikat ini dengan hakikat hari 
Akhirat "Dan kepada-Ku tempat, kembali", di 
mana bergunanya modal bekalan amalan bersyukur 
itu. 


Tetapi hubungan dua ibu bapa dengan anak itu 
walaupun begitu erat, mesra dan mulia, namun dalam 
susunan tertib ia hanya menduduki tempat yang 
kedua selepas hubungan 'aqidah. Baki perintah 
kepada manusia dalam hubungan mereka dengan ibu 
bapa ialah: 




"Dan jika mereka berdua mendesak engkau supaya 
mempersekutukan-Ku dengan sesuatu yang engkau tidak 
mengetahui maka janganlah engkau ta'atkan kedua- 
duanya. "(15) 


Sampai di sini gugurlah kewajipan ta'at kepada dua 
ibu bapa, dan di sinilah meningkatnya hubungan 
'aqidah meng-atasi segala hubungan yang lain. Walau 
bagaimana hebat usaha, perjuangan, desakan dan 
penerangan yang dikemukakan oleh ibu bapa dengan 
tujuan memujuk sianak supaya mempersekutukan 
Allah dengan sesuatu yang tidak diketahui 
ketuhanannya, maka dia diperintah supaya jangan 
ta'at kepada kehendak dua ibu bapa itu. Itulah 
perintah dari Allah selaku tuan punya hati yang 
pertama yang pasti dita'ati. 

Tetapi perbezaan 'aqidah di antara anak dan ibu 
bapa, juga perintah supaya jangan menta'ati ibu bapa 
dalam perkara-perkara yang bertentangan dengan 
'aqidah, tidaklah menggugurkan hak ibu bapa dari 
mendapat layanan yang baik dan persahabatan yang 
mesra dari anak-anaknya: 




" Dan sahabatilah kedua mereka dengan baik di dunia 
ini/'d 5) 


Hidup dunia ini hanya merupakan satu perjalanan 
yang pendek yang tidak menjejaskan hakikat yang 
pokok: 



"Dan ikutilah jalan orang-orang yang kembali kepada- 
Ku"(15) 


Itulah jalan orang-orang yang beriman. 



"Kemudian kepada-Kulah tempat kembali kamu."(1 5) 


Iaitu selepas selesai perjalanan hidup dunia yang 
terbatas. 

JL 



" Dan Aku akan memberitahu kepada kamu segala 
perbuatan yang telah dilakukan kamu. "(15) 


Setiap orang akan menerima balasan dari 
amalannya iaitu amalan kufur atau bersyukur, syirik 
atau tauhid. 


Menurut riwayat, ayat ini juga ayat Surah al- 
'Ankabut yang sama dan ayat ai-Ahqaf adalah diturun 
kerana peristiwa Sa'd ibn Abu Waqqas dengan ibunya 
(sebagaimana saya telah jelaskannya di dalam juzu' 
yang kedua puluh dalam Surah al-'Ankabut). Menurut 
riwayat yang lain, ayat ini diturun kerana peristiwa 
Sa'd ibn Malik. Ini diriwayatkan oleh at-Tabrani dalam 
kitab al-'Isyrah dengan sanadnya dari Daud bin Abu 
Hind. Kisah yang disebut dalam Sahih Muslim adalah 
dari hadith Sa'd ibn Abu Waqqas dan inilah riwayat 
yang lebih rajih. Maksud ayat ini adalah umum 
mencakupi segala keadaan yang sama, la mengatur 
hubungan-hubungan di samping mengatur 
kewajipan-kewajipan, iaitu hubungan dengan Allah 
merupakan hubungan yang pertama dan menjunjung 
perintah Allah merupakan kewajipan yang pertama. 
Al-Qur'anul-Karim menjelaskan dasar ini dan 
menekankannya pada setiap kesempatan dengan 
menggunakan berbagai-bagai cara supaya dasar ini 
tertanam di dalam hati orang-orang yang beriman 
dengan jelas tanpa sebarang keraguan dan 
kekaburan. 


* * * * * * 

(Pentafsiran ayat 16) 

Setelah selesai penerangan selingan di dalam 
nasihat Luqman kepada anaknya itu, Al~Qur'an 
menyambung pula nasihat Luqman yang berikut 
untuk menjelaskan persoalan hari Akhirat dengan 
hisabnya yang amat halus dan balasannya yang amat 
adil. Tetapi hakikat hisab dan balasan ini tidak 
dijelaskan secara bersendirian sahaja, malah 
dikemukakan di dalam ruangan alam buana yang luas 
dan dengan gambaran yang berkesan, yang membuat 
hati menggigil apabila ia menyedari ilmu Allah yang 
meliputi segala-galanya, iaitu ilmu Allah yang amat 
halus dan seni: 


Kesyumulan Ilmu Allah 



"Wahai anakkul Sesungguhnya jika sesuatu amalan itu 
hanya seberat biji sawi dan sekalipun ia tersembunyi dalam 
batu atau berada di langit atau di bumi nescaya ia akan 
dibawakan Allah. Sesungguhnya Allah Maha Halus dan 
Maha Pakar. "(16) 

Tiada satu pengungkapan mengenai kehalusan dan 
kesyumulan ilmu Allah dan qudrat-Nya, juga 
mengenai kehalusan hisab dan keadilan 
pertimbangan Allah yang dapat mendampingi 
pengungkapan Al-Qur'an ini. Itulah kelebihan Al- 
Qur'an yang penuh mu'jizat, indah dan mendalam 
penerangannya )2 . Sebiji sawi yang kecil, terbuang dan 
tiada nilai tersembunyi dalam sebiji batu yang pejal, ia 
tidak kelihatan dan tidak dapat dihubungi "Atau 
berada di langit" iaitu di angkasa raya yang maha 
luas, di mana bintang yang besar kelihatan seperti 
sebiji noktah yang terapung-apung atau sebiji debu 
yang sesat "Atau di bumi" ia hilang tidak kelihatan 
di dalam debu-debu tanah dan batu-batunya 
"Nescaya akan dibawakannya oleh Allah" yakni 
ilmu Allah tetap mengikutinya dan qudrat Allah tetap 
menangkapnya "Sesungguhnya Allah Maha Halus 
dan Maha Pakar". Ini adalah satu kesimpulan yang 
amat sesuai dengan pemandangan sesuatu yang 
tersembunyi dan seni. 

Daya khayal kita terus mengikuti biji sawi di tempat 
persembunyiannya yang amat dalam dan luas itu, dan 
menyedari bahawa ilmu Allah tetap mengikuti biji 
sawi itu hingga hati kita menjadi khusyu' dan kembali 
kepada Allah Yang Maha Halus dan mengetahui 
segala sesuatu yang tersembunyi. Dan di sebalik itu 
tertanamlah hakikat persoalan hari Akhirat yang 
mahu ditanamkan oleh AI-Qur'anul~Karim ke dalam 


2 Lihat bab $ jA\ dalam buku jT jA\ J 

hati manusia dengan cara penerangan yang amat 
menarik ini. 


* * * * * # 

(Pentafsiran ayat 17) 

Susunan Program 'Aqidah 

Kemudian Al-Qur'an terus menceritakan nasihat 
Luqman kepada anaknya. Beliau membawa anaknya 
mengikuti langkah-langkah 'aqidah setelah ia 
tertanam di dalam hatinya, iaitu selepas beriman 
kepada Allah yang tanpa sebarang sekutu bagi-Nya 
dan selepas yakin kepada hari Akhirat yang tidak 
diraguinya sedikit pun itu dan selepas percaya kepada 
keadilan balasan Allah yang tidak terlepas dari-Nya 
walaupun sebesar sebiji sawi, la membawa anaknya 
kepada langkah yang kedua iaitu bertawajjuh kepada 
Allah dengan ibadat solat dan menghadapi manusia 
dengan berda'wah kepada Allah dan sabar memikul 
tugas-tugas da'wah dan kesulitannya yang pasti 
dihadapi: 



"Wahai anakku ! Dirikanlah solat dan suruhlah (manusia) 
berbuat kebaikan dan larangkan mereka berbuat 
kemungkaran dan bersabarlah di atas kesusahan yang 
menimpa engkau. Sesungguhnya urusan sedemikian adalah 
dari urusan-urusan yang dilakukan dengan penuh 
keazaman."(17) 

Inilah jalan 'aqidah yang tersusun iaitu 
mentauhidkan Allah, menyedari wujudnya 
pengawasan Allah, meletakkan harapan pada balasan 
yang disediakan di sisi Allah, percaya kepada keadilan 
Allah dan takut kepada balasan Allah, kemudian 
berpindah pula kepada kegiatan berda'wah, iaitu 
menyeru manusia memperbaiki keadaan diri mereka, 
menyuruh mereka berbuat kebaikan dan melarang 
mereka berbuat kemungkaran. Dan sebelum 
menghadapi perjuangan menentang kejahatan itu, 
seseorang harus berbekal dengan bekalan utama iaitu 
bekalan ibadat kepada Allah, bertawajjuh kepada 
Allah dengan solat dan sabar menanggung kesulitan 
yang dialami oleh setiap penda'wah kepada agama 
Allah, iaitu kesulitan akibat dari kedegilan dan 
penyelewengan hati manusia, kesulitan akibat dari 
kelancangan lidah dan dari kejahatan tindak-tanduk 
manusia, juga kesulitan akibat dari kesukaran 
kewangan dan pengorbanan jiwa ketika diperlukan 
keadaan "Sesungguhnya urasan sedemikian 
adalah dari urusan-urusan yang dilakukan 
dengan penuh keazaman" Maksud dari 
ialah memotong jalan ragu-ragu (atau menghapuskan 
sikap teragak-agak) setelah ditetapkan azam dan 
dikuatkan tekad. 


* * * * * * 


(Pentafsiran ayat-ayat 18 - 19) 


Menjauhi Sikap Angkuh Semasa Berda'wah 


Kemudian Luqman menyentuh dalam nasihatnya 
adab cara berda'wah kepada Allah bagaimana yang 
diceritakan oleh AI-Qur'an di sini, kerana berda'wah 
kepada Allah tidak mengharuskan seseorang bersifat 
takbur terhadap manusia atau bersikap angkuh atas 
nama memimpin manusia ke arah kebaikan dan lebih- 
lebih lagi sikap angkuh tanpa berda'wah kepada 
kebaikan. Ini adalah lebih buruk dan lebih keji lagi: 






"Dan janganlah engkau palingkan pipi engkau dari manusia 
(kerana takbur) dan janganlah engkau berjalan di bumi 
dengan lagak yang angkuh. Sesungguhnya Allah tidak 
sukakan sekalian orang yang sombong dan membangga- 
banggakan diri."(18) 


Kata-kata "as-Sa'r''(j^!) bererti sejenis penyakit 
unta yang membuat lehernya menjadi teleng. Uslub 
Al-Qur'an telah memilih kata-kata ini untuk meliarkan 
manusia dari teleng angkuh yang serupa dengan 
teleng penyakit unta, iaitu gerak-geri sombong dan 
tidak menghiraukan manusia, lagak memaling muka 
menunjukkan kesombongan. 

Berjalan di bumi dengan lagak yang sombong ialah 
berjalan dengan gaya takbur dan tidak mempedulikan 
manusia, iaitu satu lagak yang dibencikan Allah dan 
dimarahkan manusia. Gerak-geri dan lagak yang 
seperti ini adalah membayangkan seseorang itu 
ditimpa penyakit takbur "Sesungguhnya Allah 
tidak sukakan sekalian orang yang sombong dan 
membangga-banggakan diri." 


Disamping melarang berjalan dengan lagak yang 
sombong Al-Qur'an menerangkan cara berjalan yang 
sederhana dan mempunyai tujuan: 



" Dan sederhanakaniah dalam gaya perjalananmu dan 
rendahkan suaramu. Sesungguhnya suara yang paling buruk 
ialah suara keldai. "(19) 


Maksud sederhana di sini ialah gaya berjalan yang 
hemat, jimat dan tidak melampau, tidak membuang 
tenaga menunjuk-nunjukkan lagak dan lenggang- 
lenggoknya yang sombong, juga gaya berjalan yang 
mempunyai matlamat kerana perjalanan yang 
mempunyai tujuan dan matlamat itu tidak teragak- 
agak dan tidak berlenggang-lenggok malah terus 
menuju kepada tempat tujuannya dengan mudah dan 
lancar. 

Merendahkan suara ketika bercakap 
membayangkan adab sopan dan kepercayaan kepada 
diri sendiri dan keyakinan kepada kebenaran dan 
kekuatan apa yang diucapkannya. Hanya orang-orang 
yang biadab sahaja yang bercakap dengan suara yang 
keras dan bahasa yang kesat atau orang-orang yang 
ragu-ragu terhadap nilai perkataannya atau terhadap 
nilai dirinya sendiri lalu dia berusaha melindungi 
keraguan-nya itu di sebalik kata-katanya yang tajam, 
kasar dan keras. 

Uslub Al-Qur'an membidas perbuatan-perbuatan 
seperti itu dan menggambarkannya dengan 
gambaran yang hina dan buruk apabila ia mengulas: 
"Sesungguhnya suara yang paling buruk ialah 
suara keldai" dengan ini terlukislah satu 
pemandangan yang lucu dan menjijikkan serta 
menimbulkan perasaan benci dan memandang keji. 
Tidak mungkin bagi seseorang yang mempunyai hati 
yang memahami gambaran yang lucu di sebalik 
pengungkapan yang indah ini kemudian ia cuba 
meniru suara keldai itu. 

Demikianlah berakhirnya pusingan yang kedua 
setelah selesai memperkatakan persoalan yang 
pertama dengan penerangan dan uslub yang baru. 


(Kumpulan ayat-ayat 20-34] 




"Tidakkah kamu lihat bahawa Allah telah menundukkan 
untuk kamu segala kejadian yang ada di langit dan di bumi 
dan melimpahkan ke atas kamu ni'mat-ni'mat yang zahir 
dan yang batin? Di antara manusia ada orang yang 
mempertikaikan tentang Allah tanpa sebarang iimu f tanpa 
sebarang petunjuk dan tanpa sebarang kitab suci yang 
terang(20). Dan apabila dikatakan kepada mereka: Ikutilah 
ajaran-ajaran yang telah diturunkan Allah. Jawab mereka : 
Sebenarnya kami hanya mengikut ajaran yang dipegang 
datuk nenek kami, sekalipun syaitan mengajak mereka 
kepada azab Neraka(21). Dan barang siapa yang 
menyerahkan wajahnya kepada Allah, sedangkan dia 
mengerjakan amalan yang baik, maka sesungguhnya dia 
telah berpegang dengan tali yang amat kukuh. Dan kepada 
Allah kembalinya kesudahan segala urusan(22). Dan sesiapa 
yang kafir, maka janganlah kekafirannya itu merungsingkan 
engkau. Kepada Kami kembalinya sekalian mereka dan Kami 
akan memberitahu mereka segala amalan yang telah 
dilakukan mereka. Sesungguhnya Allah Maha Mengetahui 
segala isi dada(23). Kami hanya memberi keni'matan yang 
sebentar kepada mereka, kemudian Kami akan menyeretkan 
mereka ke dalam azab yang amat tebal(24). Dan jika engkau 
bertanya mereka: Siapakah yang telah menciptakan langit 
dan bumi? Nescaya mereka menjawab: Allah. Katakanlah: 
Alhamdulillah. Sebenarnya kebanyakan mereka tidak 
mengetahui(25). Allah jua yang memiliki langit dan bumi. 
Sesungguhnya Allah Maha Kaya dan Maha Terpuji(26). 
Andainya segala pokok yang ada di bumi ini dijadikan pena - 
pena dan lautan yang ditambahkan kemudiannya dengan 
tujuh lautan yang lain (dijadikan dakwat) nescaya tidak akan 
habis kalimat-kalimat Allah. Sesungguhnya Allah Maha 
Perkasa dan Maha Bijaksana (27). Penciptaan kamu dan 
kebangkitan kamu selepas mati hanya sama seperti mencipta 
dan membangkitkan seorang sahaja. Sesungguhnya Allah 
Maha Mendengar dan Maha Melihat."(28). 

"Tidakkah engkau lihat bagaimana Aliah memasukkan 
malam hari ke dalam siang hari dan memasukkan siang hari 
ke dalam malam hari dan menundukkan matahari dan 
bulan , semuanya masing-masing beredar menuju ke satu 
masa yang tertentu dan sesungguhnya * Allah amat 
mengetahui segala apa yang dilakukan kamu(29). Peraturan 
itu menyaksikan bahawa Allah sahaja yang benar dan tuhan. 
Tuhan yang didakwakan mereka selain dari Allah adalah 
palsu belaka dan sesungguhnya Allah Maha Tinggi dan 
Maha Besar (30). Tidakkah engkau lihat bahawa kapal-kapal 
itu belayar di dalam lautan dengan ni'mat Allah untuk 
memperlihatkan kepada kamu bukti-bukti kekuasaan-Nya. 
Sesungguhnya pada kejadian-kejadian itu terdapat bukti- 
bukti bagi setiap orang yang banyak bersabar dan 
bersyukur(31). Dan apabila mereka dilanda gelombang 
lautan laksana bukit mereka terus berdo'a kepada Allah 
dengan menumpukan keta'atan kepada-Nya, kemudian 
apabila Allah selamatkan mereka sampai ke daratan , maka 
hanya sebahagian dari mereka sahaja yang bersikap 
sederhana. Dan tiada yang mengingkarkan ayat-ayat Kami 
melainkan hanya pemungkir-pemungkir janji yang amat 
kufur(32). Wahai manusia! Bertaqwalah kepada Allah dan 
takutilah hari Akhirat, di mana si bapa tidak dapat sedikit 


pun menyelamatkan anaknya dan si anak tidak dapat 
menyelamatkan bapanya. Sesungguhnya janji Allah itu 
benar. Oleh itu janganlah kamu diperdayakan oleh 
kehidupan dunia dan janganlah kamu ditipu syaitan dalam 
menta'ati Allah(33). Sesungguhnya pengetahuan mengenai 
masa Qiamat itu tersimpan di sisi Allah. Dialah yang 
menurunkan hujan dan mengetahui kandungan di dalam 
rahim dan tiada seorang pun yang mengetahui apakah yang 
akan diperolehinya pada esok hari, dan tiada seorang pun 
yang mengetahui di bumi manakah dia akan mati. 
Sesungguhnya Allah Maha Mengetahui dan Maha 
Mendalam ilmu pengetahuan~Nya."(34). 

(Pentafsiran ayat-ayat 20-21] 

Pusingan yang ketiga dimulakan dengan satu tertib 
yang baru, ia bermula dengan mengemukakan dalil- 
dalil alam buana yang berkaitan dengan manusia, 
iaitu berkaitan dengan kepentingan-kepentingan 
mereka, hidup mereka dan kehidupan mereka, juga 
berkaitan dengan ni'mat-ni'mat Allah yang 
dikurniakan kepada mereka, iaitu ni'mat-ni'mat yang 
zahir dan ni'mat-ni'mat yang batin yang dini'mati 
mereka, namun demikian mereka tidak merasa malu 
mempertikaikan tentang Allah yang mengurniakan 
ni'mat-ni'mat itu. Dengan tertib Inilah pusingan yang 
ketiga itu menjelaskan persoalan yang pertama yang 
telah dibicarakan di dalam pusingan yang pertama 
dan yang kedua. 



"Tidakkah kamu lihat bahawa Allah telah menundukkan 
untuk kamu segala kejadian yang ada di langit dan di bumi 
dan melimpahkan ke atas kamu ni'mat-ni'mat yang zahir 
dan yang batin? Di antara manusia ada orang yang 
mempertikaikan tentang Allah tanpa sebarang ilmu , tanpa 
sebarang petunjuk dan tanpa sebarang kitab suci yang 
terang(20). Dan apabila dikatakan kepada mereka: Ikutilah 
ajaran-ajaran yang telah diturunkan Allah. Jawab mereka: 
Sebenarnya kami hanya mengikut ajaran yang dipegang 
datuk nenek kami, sekalipun syaitan mengajak mereka 
kepada azab Neraka."(21) 

Walaupun tarikan perhatian seperti ini berulang- 
ulang kali disebut di dalam AI-Qur'an dengan 
berbagai-bagai uslub, namun ia tetap kelihatan baru 
setiap kali ia dibentangkan, kerana alam buana ini 
sentiasa membaharu di dalam hati manusia setiap kali 
ia merenunginya dan memikirkan rahsia-rahsia dan 
keajaiban-keajaibannya yang tidak pernah habis itu. 

Manusia tidak dapat meneliti seluruh rahsia dan 
keajaiban alam buana ini dalam usianya yang 
terbatas, la kelihatan muncul dengan warna yang 
baru dan kesan yang baru setiap kali ia direnungi dan 
diteliti. 

Di sini Al-Qur'an mengemukakan rahsia-rahsia dan 
keajaiban-keajaiban alam buana itu dari segi 
keselarasan di antara keperluan-keperluan manusia 
yang hidup di permukaan bumi dengan struktur 
kejadian alam buana itu sendiri hingga meyakinkan 
kita bahawa keselarasan itu tidak mungkin wujud 
secara kebetulan begitu sahaja, malah pastilah diakui 
bahawa di sana adanya iradat Allah Yang Tunggal 
yang menyusun dan menyelaras di antara struktur 
kejadian alam buana yang besar ini dengan 
keperluan-keperluan manusia yang hidup di planet 
bumi yang kecil ini. 

Seluruh bumi ini hanya merupakan sebiji debu di 
dalam bangunan alam buana ini dan manusia yang 
hidup di bumi ini adalah satu makhluk yang amat 
kecil jika dibandingkan dengan saiz bumi ini, juga jika 
dibandingkan dengan kekuatan-kekuatan dan dengan 
makhluk-makhluk yang lain sama ada yang bernyawa 
atau tidak bernyawa. Makhluk manusia tidak dapat 
dimasukkan ke dalam kiraan apa-apa dari segi saiz, 
timbangan dan kekuatan jasmaniah jika dibandingkan 
dengan bumi, tetapi limpah kurnia Allah yang telah 
meniupkan roh ke dalam diri manusia dan 
penghormatan Allah yang meletakkan darjat manusia 
mengatasi banyak makhluk-makhluk-Nya yang lain 
telah menjadikan makhluk manusia ini mempunyai 
kedudukan istimewa di dalam sistem alam buana ini. 
Allah telah melengkapkan manusia dengan daya 
qudrat untuk membolehkannya menggunakan 
berbagai-bagai tenaga alam ini, juga menggunakan 
berbagai-bagai isi perbendaharaan dan kebajikan- 
kebajikannya. Inilah maksud penundukan yang 
disebut di dalam ayat ini ketika memperkatakan 
tentang ni'mat-ni'mat Allah yang zahir dan yang 
batin. Ungkapan ni'mat-ni'mat yang zahir dan yang 
batin itu lebih umum dari maksud ungkapan 
penundukan segala apa yang ada di langit dan di 
bumi kerana kewujudan manusia dari tiada kepada 
ada merupakan ni'mat dan limpah kurnia Allah. 
Pelengkapan manusia dengan tenaga-tenaga, 
potensi-potensi dan bakat-bakat merupakan ni'mat 
dari limpah kurnia Allah. Pengiriman para Rasul dan 
penurunan kitab-kitab suci merupakan limpah kurnia 
yang lebih besar dan ni'mat yang lebih agung. 
Penyambungan makhluk insan dengan roh dari 
ciptaan Aliah sebelum ini merupakan ni'mat dari 
limpah kurnia Allah. Setiap nafas yang disedut dan 
setiap denyut jantung, setiap pemandangan yang 
dipungut mata> setiap bunyi yang ditangkap telinga, 
setiap fikiran yang terlintas di hati, setiap gagasan 
yang difikirkan akal adalah ni'mat-ni'mat dari limpah 
kurnia Allah belaka. 

Allah telah menundukkan segala apa yang ada di 
langit untuk faedah makhluk manusia. Allah 
membolehkan manusia mengambil manfa'at dari 


cahaya matahari, cahaya bulan, bintang-bintang 
selaku pedoman, hujan, udara dan burung-burung 
yang terbang di sana sini, Allah juga telah 
menundukkan segala apa yang ada di bumi untuk 
kepentingan manusia. Ini dapat diperhatikan dan 
difikirkan dengan lebih terang dan mudah lagi, kerana 
Allah telah melantikkan makhluk insan selaku khalifah 
yang memerintah kerajaan bumi yang luas ini. Allah 
telah membolehkan manusia menggunakan segala isi 
perbendaharaan bumi sama ada yang zahir dan yang 
tersembunyi. Di antaranya ada yang diketahui 
manusia dan ada pula yang tidak diketahuinya 
melainkan setakat kesan-kesannya sahaja. Di 
antaranya ada yang tidak diketahui langsung oleh 
manusia iaitu rahsia-rahsia tenaga yang 
dimanfa'afkan mereka tanpa mengetahui hakikatnya. 
Pendeknya manusia di setiap sa'at malam dan siang 
sentiasa diselubungi ni'mat-ni'mat Allah yang amat 
luas yang tidak diketahui batasnya dan tidak terhitung 
jenis-jenisnya, tetapi di samping seluruh ni'mat ini, 
masih terdapat segolongan manusia yang tidak 
bersyukur, tidak mengenang limpah kurnia Allah, 
tidak melihat dan merenungi ni'mat-ni'mat Allah di 
sekeliling mereka dan tidak yakin terhadap Allah yang 
mengurniakan ni'mat-ni'mat yang melimpah-ruah itu. 




"Di antara manusia ada orang yang mempertikaikan tentang 
Allah tanpa sebarang ilmu , tanpa sebarang petunjuk dan 
tanpa sebarang kitab suci yang terang. "(20) 


Pertikaian itu kelihatan begitu aneh dan keji di 
bawah bayangan dalil-dalil alam buana dan di 
samping ni'mat Allah yang melimpah-ruah itu. 
Keingkaran itu kelihatan begitu buruk dan menjijikkan 
fitrah dan hati nurani. Kumpulan manusia yang 
mempertikaikan hakikat Allah dan hubungan manusia 
dengan hakikat ini nampak jelas mempunyai fitrah 
yang sesat, mereka tidak menyambut seruan alam 
buana di sekeliling mereka. Mereka mengingkarkan 
ni'mat Allah. Mereka tidak malu mempertikaikan 
Allah yang mengurniakan ni'mat-ni'mat yang 
melimpah-ruah ini. Kedudukan mereka bertambah 
buruk dan keji lagi apabila perdebatan itu dilakukan 
mereka tanpa bersandarkan kepada sebarang ilmu 
pengetahuan, tanpa berpandu kepada sebarang 
petunjuk Ilahi dan tanpa berpegang dengan mana- 
mana kitab suci yang menerangkan persoalan itu dan 
mengemukakan dalil-dalilnya. 

G. 




e 


"Kami hanya mengikut ajaran yang dipegang datuk nenek 
kami "(21) 


Itulah satu-satunya sandaran mereka. Itulah alasan 
mereka yang aneh, iaitu taqlid yang beku membatu 
tanpa bersandarkan kepada sebarang ilmu 
pengetahuan dan pemikiran, itulah taqlid yang Islam 
mahu membebaskan mereka dari belenggunya. Islam 

mahu membebaskan akal mereka supaya berfikir 
dengan teliti dan supaya akal mereka dipenuhi 
kesedaran, kegiatan dan nur hidayat, tetapi 
malangnya mereka enggan membebaskan diri mereka 
sendiri dari belenggu zaman lama yang sesat itu dan 
terus berpegang teguh dengan belenggu-belenggu 
itu. 

Islam ialah kebebasan dhamir, kecergasan perasaan, 
kerinduan kepada nur hidayat dan sistem hidup yang 
baru yang bebas dari belenggu-belenggu taqlid. 
Namun demikian, masih ada golongan yang enggan 
menerimanya, menolak hidayat dari jiwa mereka dan 
mempertikaikan Allah tanpa sebarang ilmu 
pengetahuan, tanpa sebarang hidayat dan tanpa 
sebarang kitab suci yang jelas. Oleh sebab itu AI- 
Qur'an mengejek mereka dan secara halus 
menunjukkan kepada mereka akibat buruk yang akan 
menimpa mereka kerana sikap mereka yang 
meragukan itu: 



"Sekalipun syaitan mengajak mereka kepada azab 
Neraka. "(2 1) 


Sikap yang ditunjukkan mereka itulah da'wah 
syaitan kepada mereka dengan tujuan untuk 
menyeretkan mereka ke dalam azab Neraka. Apakah 
mereka masih berazam untuk mengikutinya walaupun 
ia membawa mereka kepada kesudahan yang 
dahsyat? ini adalah satu cubitan yang menyedar dan 
menakutkan selepas dikemukakan dalil-dalil alam 
buana yang amat besar dan seni itu. 

(Pentafsiran ayat-ayat 22 - 24) 


riang adalah semuanya dilambangkan dengan 
ungkapan penyerahan "wajahnya kepada Allah" 
kerana wajah merupakan bahagian yang paling mulia 
dan tinggi pada manusia. 







" Dan barang siapa yang menyerahkan wajahnya kepada 
Allah , sedangkan dia mengerjakan amalan yang baik, maka 
sesungguhnya dia telah berpegang dengan tali yang amat 
kukuh" (22) 


iaitu tali yang tidak pernah putus, tidak pernah 
lemah dan tidak pernah mengecewakan sesiapa yang 
berpegang dengannya sama ada di masa senang atau 
susah, dan tidak pernah menyesatkan sesiapa yang 
berpaut padanya di jalan yang sukar dan di malam 
yang gelap-gelita, yang gegak dengan ribut dan angin 
badai. 


Tali yang amat kukuh ialah tali hubungan yang 
teguh dan penuh yakin yang wujud di antara hati 
yang beriman dan berserah dengan Tuhannya. Itulah 
keyakinan dan ketenteraman menerima apa sahaja 
taqdir Allah, iaitu menerima dengan penuh kerelaan, 
ketenteraman dan keberanian dalam menghadapi 
peristiwa-peristiwa, meng-atasi rasa takbur ketika 
berada dalam kesenangan, meng-atasi masa kecil diri 
ketika berada di dalam kesusahan, mengatasi rasa 
kaget dan bingung ketika menghadapi kejutan- 
kejutan, mengatasi penindasan-penindasan di jalan 
iman dan mengatasi segala macam halangan yang 
berselerak di sana-sini. 


Konsep Penyerahan Diri Kepada Allah 

Sesuai dengan perdebatan yang degil yang tidak 
berasaskan ilmu, tidak berpandukan hidayat dan tidak 
berpedomankan kitab suci, AI-Qur'an menunjukkan 
kepada satu sikap yang sepatutnya diikuti oleh 
seseorang terhadap dalil-dalil alam buana dan ni'mat- 
ni'mat Allah yang melimpah-ruah itu. 



"Dan barang siapa yang menyerahkan wajahnya kepada 
Allah , sedangkan dia mengerjakan amalan yang baik , maka 
sesungguhnya dia telah berpegang dengan tali yang amat 
kukuh. Dan kepada Allah kembalinya kesudahan segala 
urusan." (22) 

Penyerahan diri yang mutlak kepada Allah yang 
disertakan dengan amalan dan tingkahlaku yang baik, 
penyerahan diri dalam erti katanya yang sempurna, 
kepercayaan kepada taqdir Allah, kepatuhan 
menjunjung perintah-perintah Allah, tugas-tugas dan 
arahan-arahan-Nya yang disertakan dengan perasaan 
yang yakin dan tenteram terhadap rahmat dan ri'ayah 
Allah, kepuasan dan keredhaan jiwa yang tenang dan 


Perjalanan hidup amat panjang, sukar dan penuh 
bahaya. Bahaya keni'matan dan kesenangan tidak 
kurang dari bahaya kesusahan, la memerlukan 
sandaran yang kuat dan tali yang teguh tidak putus. 
Simpulan tali yang amat kukuh ialah tali menyerah diri 
kepada Allah, patuh dan melakukan amalan-amalan 
yang baik "Dan kepada Allah kembalinya 
kesudahan segala urusan" yakni kepada-Nya 
tempat kepulangan. Oleh sebab itu adalah lebih baik 
bagi seseorang menyerahkan dirinya kepada Allah 
dari awal-awal lagi dan berjalan menuju kepada-Nya 
dengan penuh yakin dengan berpedomankan hidayat 
dan nur iman. 



"Dan sesiapa yang kafir, maka janganlah kekafirannya itu 
merungsingkan engkau. Kepada Kami kembalinya sekalian 
mereka dan Kami akan memberitahu mereka segala amalan 
yang telah dilakukan mereka. Sesungguhnya Allah Maha 
Mengetahui segala isi dada(23). Kami hanya memberi 

keni'matan yang sebentar kepada mereka , kemudian Kami 
akan menyeretkan mereka ke dalam azab yang amat 
tebal. ff (24) 

Itulah kesudahan orang yang menyerahkan dirinya 
kepada Allah dengan membuat amalan yang baik, 
dan inilah kesudahan orang yang kafir yang ditipu 
oleh keni'matankeni'matan hidup. Kesudahannya 
diperkecilkan kedudukan-nya kepada Rasulullah s.a.w. 
dan kepada orang-orang yang beriman: "Dan 
sesiapa yang kafir, maka janganlah kekafirannya 
itu merungsingkan engkau" kerana kedudukannya 
terlalu kecil untuk merungsingkan engkau dan 
kedudukannya diakhirat juga terlalu kecil. Dia tidak 
akan terlepas dari genggaman kekuasaan Allah dan 
dia tetap dipertanggungjawabkan terhadap segala 
amalannya. Allah amat mengetahui segala perbuatan 
yang telah dilakukannya dan segala niat yang 
disembunyikan di dalam hatinya. "Kepada Kami 
kembalinya sekalian mereka dan Kami akan 
memberitahu mereka segala amalan yang telah 
dilakukan mereka, sesungguhnya Allah Maha 
Mengetahui segala isi dada", keni'matan hidup 
yang mempesonakan mereka adalah amat kecil, 
pendek pula masanya dan sedikit nilainya "Kami 
hanya memberi keni'matan yang sebentar 
kepada mereka" dan selepas itu mereka akan 
menerima akibat yang dahsyat Mereka akan 
diseretkan kepada-Nya sedangkan mereka tidak 
berdaya menolaknya. "Kemudian Kami akan 
menyeretkan mereka ke dalam azab yang amat 
tebal". Al-Qur'an menyifatkan azab itu sebagai 
"Amat tebal" untuk menyatakan kedahsyatan azab 
itu. Ungkapan "Menyeretkan mereka" 
menggambarkan kedahsyatan keadaan, di mana 
mereka cuba mengelakkan diri darinya sedangkan 
mereka lemah untuk menolakkannya, dan mereka 
teragak-agak menghadapinya. Keadaan mereka 
tentulah tidak dapat dibandingkan dengan keadaan 
orang yang menyerahkan dirinya kepada Allah dan 
berpegang teguh dengan tali yang amat kukuh 
kerana orang ini akan kembali kepada Tuhannya 
dengan hati yang tenang tenteram. 

(Pentafsiran ayat-ayat 25-26) 

Kemudian Al-Qur'an melelakkan mereka berdiri di 
hadapan logik fitrah mereka sendiri ketika 
menghadapi alam buana dan mereka tidak dapat 
melarikan diri dari mengakui hakikat yang tersemat di 
dalam fitrah mereka dan fitrah di alam buana, tetapi 
mereka menyeleweng darinya dan melupakan logik 
fitrahnya yang lurus itu. 




" Dan jika engkau bertanya mereka: Siapakah yang telah 
menciptakan langit dan bumi? Nescaya mereka menjawab: 
Aliah . Katakanlah: Alhamdulillah i, sebenarnya kebanyakan 
mereka tidak mengetahui(25). Allah jua yang memiliki langit 
dan bumi. Sesungguhnya Allah Maha Kaya dan Maha 
Terpuji." (26) 

Pengakuan Fitrah Manusia Dan Fitrah Alam Buana 
Terhadap Uluhiyah Allah 

Manusia tidak berdaya mengingkari hakikat yang 
amat jelas ini apabila ia menanyakan fitrahnya dan 
pulang kepada hati nuraninya. Lihatlah langit dan 
bumi yang terbentang ini. Kedudukan,ukuran, 
jirimnya, ’gerak-geri peredaran, jarak-jarak jauh 
dekatnya, tabi'at dan ciri-cirinya telah diatur begitu 
rapi dan susunan yang rapi itu menampakkan adanya 
iradat yang menghendaki begitu dan menampakkan 
keselarasan susunannya. Selain dari itu langit dan 
bumi merupakan makhluk-makhluk yang tiada siapa 
pun yang boleh mendakwa bahawa Dialah yang 
menciptakannya dan tiada siapa pun yang boleh 
mendakwa bahawa di sana ada pencipta yang lain 
dari Allah yang turut bekerjasama menciptakannya. 
Begitu juga langit dan bumi ini tidak mungkin terjadi 
dengan sendirinya, dan tidak mungkin teratur, 
tersusun, tegak dan selaras tanpa sesuatu tadbir dan 
tanpa pentadbir. Pendapat yang mengatakan bahawa 
langit dan bumi terjadi dengan sendiri atau terjadi 
secara kebetulan tidak wajar mendapat 
penghormatan untuk diajak berdebat apatah lagi 
pendapat itu disangkal dan ditolak oleh fitrah mereka 
yang semulajadi. 

Orang-orang yang menentang 'aqidah tauhid 
dengan kepercayaan syirik dan menentang da'wah 
Rasulullah s.a.w. dengan perdebatan yang keras tidak 
berdaya menipu fitrah mereka apabila dikemukakan 
dalil alam buana dalam bentuk kewujudan langit dan 
bumi yang tersergam di hadapan mata, yang tidak 
memerlukan lebih dari melihat. 

Oleh sebab itulah mereka tidak teragak-agak 
menjawab jika mereka ditanya: "Siapakah yang 
menciptakan langit dan bumi?" Jawab mereka 
ialah "Allah" Justeru itu Allah menyuruh Rasulullah 
s.a.w. supaya menyambut jawapan mereka dengan 
ucapan "Alhamdulillah" iaitu Alhamdulillah di atas 
jelasnya kebenaran itu di dalam fitrah mereka. 
Alhamdulillah di atas pengakuan yang terpaksa diberi 
di hadapan dalil alam buana itu. Alhamdulillah di atas 
segala keadaan. Kemudian diiringi pula dengan satu 
kenyataan yang baru "Sebenarnya kebanyakan 
mereka tidak mengetahui". Oleh itu mereka suka 
berdebat dan jahil terhadap logik fitrah mereka dan 
tidak mengerti bahawa kewujudan alam buana ini 
membuktikan kewujudan Allah Penciptanya Yang 
Maha Agung. 

Sesuai dengan pengakuan fitrah bahawa langit dan 
bumi ini adalah diciptakan Allah, maka Ai-Qur'an 
menjelaskan pula bahawa Allah memiliki secara 

mutlak segala kejadian yang ada di langit dan di bumi 
ini sama ada yang ditundukkan kepada penggunaan 
manusia atau tidak ditundukkan kepada penggunaan 
mereka. Di samping itu Allah Maha Kaya dari segala 
sesuatu yang wujud di langit dan di bumi dan Dia 
Maha Terpuji walaupun tidak dipuji oleh manusia; 



"Allah jua yang memiliki langit dan bumi. Sesungguhnya 
Allah Maha Kaya dan Maha Terpuji. "(26) 


(Pentafsiran ayat-ayat 27-28) 

Sekarang pusingan ini diakhiri dengan satu 
pemandangan alam buana yang melambangkan 
kekayaan Allah yang tidak akan habis, iimu-Nya yang 
tidak terbatas, qudrat kuasa-Nya yang sentiasa 
membaharu dan tiada sut dalam kegiatan mencipta 
dan membentuk makhluk-Nya, juga melambangkan 
kehendak iradat-Nya yang mutlak yang tiada titik 
penghabisannya: 



"Andainya segala pokok yang ada di bumi ini dijadikan pena- 
pena dan lautan yang ditambahkan kemudiannya dengan 
tujuh lautan yang lain (dijadikan dakwat) nescaya tidak akan 
habis kalimat-kalimat Allah. Sesungguhnya Allah . Maha 
Perkasa dan Maha Bijaksana(27). Penciptaan kamu dan 
kebangkitan kamu selepas mati 'hanya sama seperti mencipta 
dan membangkitkan seorang sahaja. Sesungguhnya Allah 
Maha Mendengar dan Maha Melihat"(28) 

Ilmu, Qudrat Dan Iradat Allah Yang Mutlak 

Pemandangan ini diambil dari maklumat-maklumat 
dari pandangan-pandangan manusia yang terbatas 
untuk mendekatkan kepada kefahaman mereka 
tentang pengertian masyi'ah Allah yang tidak 
terbatas, iaitu satu pengertian yang hampir-hampir 
tidak dapat difahami manusia tanpa dijelaskan 
dengan perbandingan yang nyata ini. 

Manusia merakamkan ilmu-ilmu, perkataan- 
perkataan dan perintah-perintah mereka dengan jalan 
menuliskan semuanya dengan qalam-qalam yang 
diperbuat dari kayu dan buluh dan dibantukan 
dengan dakwat yang diisi tidak lebih dari sepenuh 


bekas atau botol yang mengisinya, tetapi di dalam 
ayat ini Al-Qur'an menggambarkan kepada mereka 
bahawa seluruh pokok kayu yang ada di muka bumi 
ini dijadikan qalam-qalam, dan seluruh lautan yang 
ada dijadikan dakwat dan seluruh kerani merakamkan 
kalimat-kalimat Allah yang sentiasa membaharu, yang 
menunjukkan iimu-Nya dan mengungkapkan iradat- 
Nya, maka apakah yang berlaku? Semua qalam 
kehabisan dan semua dakwat juga kehabisan, semua 
pokok dan lautan kehabisan, sedangkan kalimat- 
kalimat Allah masih belum kehabisan. Itulah keadaan 
sesuatu yang terbatas menghadapi yang tidak 
terbatas. Walaupun sebanyak mana sesuatu yang 
terbatas itu, namun ia tetap akan kehabisan juga, 
sedangkan yang tidak terbatas tidak akan 
berkurangan sedikit pun. Sesungguhnya kalimat- 
kalimat Allah itu tidak akan habis kerana ilmu Allah 
itu tidak terbatas, kerana iradat-Nya tidak terhenti, 
dan kerana kehendak masyi'ah-Nya berjalan terus 
tanpa batas dan ikatan. 

Lenyaplah pokok-pokok dan Iautan-Iautan, 
hilanglah sekalian yang hidup dan segala bebenda, 
lenyaplah segala rupa bentuk dan keadaan dan hati 
manusia berdiri dengan penuh khusyu' di hadapan 
keagungan Allah Pencipta Yang Maha Kekal, yang 
tidak akan berubah dan hilang dan di hadapan qudrat 
Allah Pencipta Yang Maha Kuat dan Pentadbir Yang 
Maha Bijaksana. "Sesungguhnya Allah Maha 
Perkasa dan Maha Bijaksana." 

Di hadapan pemandangan yang penuh khusyu' ini, 
Al-Qur'an menyampaikan kenyataannya yang akhir di 
dalam pusingan ini dengan menggunakan 
pemandangan itu sebagai dalil alam buana yang 
membuktikan betapa mudahnya urusan penciptaan 
dan kebangkitan selepas mati di sisi Allah: 



"Penciptaan kamu dan kebangkitan kamu selepas mati 
hanya sama seperti mencipta dan membangkitkan seorang 
sahaja. Sesungguhnya Allah Maha Mendengar dan Maha 
Melihat. "(28) 

Iradat Allah yang berkuasa mencipta dengan 
semata-mata wujud kehendak-Nya untuk mencipta 
adalah sama sahaja kepada-Nya mencipta satu 
individu atau mencipta banyak individu kerana iradat- 
Nya tidak menggunakan usaha yang terbatas apabila 
menciptakan tiap-tiap satu individu dan tidak pula 
mengulangi usaha dengan tiap-tiap satu individu. 
Bagi-Nya sama sahaja menciptakan satu individu atau 
menciptakan berjuta-juta individu, menghidupkan 
semula seorang manusia atau menghidupkan semula 
berjuta-juta manusia, kerana Allah mencipta dengan 
sepatah kata "Kun" dan dengan semata-mata wujud 
iradat-Nya untuk mencipta: 

" Sesungguhnya urusan penciptaan-Nya ialah apabila Dia 
hendak menjadikan sesuatu Dia hanya berfirman kepadanya: 
Jadilah! Maka sesuatu itu terus wujud . " 


(Surah Yaasin: 82) 

Di samping qudrat -Nya ialah ilmu dan kepakaran- 
Nya yang menyertai urusan penciptaan dan 
kebangkitan manusia selepas mati dan urusan-urusan 
selepasnya iaitu urusan hisab dan balasan yang amat 
halus: 



Sesungguhnya Allah Maha Mendengar dan Maha 
Melihat "(28) 




(Pentafsiran ayat-ayat 29-30) 


Kemudian tibalah pula pusingan yang akhir 
memperkatakan persoalan yang telah diperkatakan 
oleh tiga pusingan sebelum ini. Ia menjelaskan 
bahawa hanya Allah sahaja yang benar dan yang lain 
darinya adalah palsu belaka, la juga menjelaskan 
tentang penumpuan ibadat kepada Aliah Yang 
Tunggal dan seterusnya menjelaskan persoalan hari 
Qiamat, di mana si ayah tidak dapat menyelamatkan 
anaknya dan si anak tidak dapat menyelamatkan 
ayahnya. Persoalan-persoalan ini disertakan dengan 
berbagai-bagai pandangan yang menarik dan baru 
dan dibentangkan di dalam ruang alam buana yang 
amat luas. 




"Tidakkah engkau lihat bagaimana Allah memasukkan 
malam hari ke dalam siang hari dan memasukkan siang hari 
ke dalam malam hari dan menundukkan matahari dan 
bulan , semuanya masing-masing beredar menuju ke satu 
masa yang tertentu dan sesungguhnya Allah amat 
^ mengetahui segala apa yang dilakukan kamu(29). Peraturan 
itu menyaksikan bahawa Allah sahaja yang benar dan tuhan- 
tuhan yang didakwakan mereka selain dari Allah adalah 
palsu belaka dan sesungguhnya Allah Maha Tinggi dan 
Maha Besar."(30) 


Saksi-saksi Uluhiyah Allah 

Pemandangan masuknya hari malam ke dalam hari 
siang dan masuknya hari siang ke dalam hari malam, 
panjang dan pendeknya hari malam dan hari siang 
ketika berlakunya perubahan musim, merupakan satu 
pemandangan yang benar-benar menakjubkan, tetapi 
oleh kerana pemandangan itu terlalu biasa dan terlalu 
kerap berlaku, maka kebanyakan manusia tidak 
merasa apa-apa terhadapnya. Mereka tidak lagi 
memperhatikan keajaiban ini yang berulang-ulang 
dengan teratur rapi, tidak pernah mungkir dan kacau- 
bilau walau sekalipun, peredarannya yang berterusan 
itu tidak pernah lewat dan menyimpang. Hanya Allah 
sahaja yang berkuasa mencipta dan memelihara 
peraturan ini. Apa yang diperlukan untuk memahami 
hakikat ini tidak lebih dari memperhatikan peredaran 
siang dan malam yang berterusan yang tidak pernah 
lewat dan menyimpang itu. 

Hubungan peredaran siang dan malam dengan 
matahari dan bulan juga dengan peredaran kedua- 
duanya yang teratur rapi itu merupakan satu 
hubungan yang amat jelas. Perjalanan matahari dan 
bulan merupakan satu keajaiban yang lebih besar dari 
keajaiban malam dan siang dan panjang pendeknya. 
Dan tiada siapa yang berkuasa mengendalikannya 
melainkan Allah Yang Maha Berkuasa dan Maha 
Mengetahui. Dialah sahaja yang berkuasa dan 
mengetahui lama masa peredarannya sehingga 
sampai kepada masa yang ditentukan. Di samping 
menjelaskan hakikat kemasukan hari malam ke dalam 
siang dan kemasukan hari siang ke dalam malam dan 
hakikat perjalanan matahari dan bulan yang 
merupakan dua hakikat alam yang amat nyata itu, Al- 
Qur'an menjelaskan pula satu hakikat yang lain 
bersama keduanya dalam satu ayat ' iaitu hakikat 
"Sesungguhnya Allah amat mengetahui segala 
apa yang dilakukan mereka / 7 Demikianlah hakikat 
ilmu Allah yang mengetahui segala yang ghaib itu 
dikemukakan di samping hakikat-hakikat alam yang 
lain yang mempunyai pertalian yang erat dengannya. 

Kemudian ketiga-tiga hakikat ini diiringi dengan 
satu hakikat agung yang menjadi asas segala hakikat 
yang lain. Itulah hakikat utama yang melahirkan 
segala hakikat yang lain, iaitu hakikat yang 
diperkatakan oleh pusingan ini dengan 
mengemukakan dalil berikut: 



" Peraturan itu menyaksikan bahawa Allah sahaja yang benar 
dan tuhan-tuhan yang didakwakan mereka selain dari Allah 
adalah palsu belaka dan sesungguhnya Allah Maha Tinggi 
dan Maha Besar." (30) 

Peraturan alam yang tetap dan teratur rapi itu 
menyaksikan bahawa hanya Allah sahaja yang benar 
dan segala sembahan yang disembah mereka selain 
dari Allah adalah palsu belaka, juga menyaksikan 
hakikat yang agung ini yang menjadi asas segala 

hakikat yang lain dan asas alam al-wujud ini. Oleh 
kerana Allah itulah Tuhan yang benar, maka Dialah 
yang mencipta, menegak, memelihara dan 
mentadbirkan alam buana ini. Dialah yang 
memelihara kemantapan, keteguhan, perpaduan dan 
keselarasan perjalanan alam mengikut bagaimana 
yang dikehendaki-Nya. 

"Peraturan itu menyaksikan bahawa Aliahlah 
sahaja yang benar" segala sesuatu yang lain dari 
Allah adalah berubah, dan bertukar ganti belaka. 
Segala sesuatu yang lain dari Allah mengalami lebih 
dan kurang, kuat dan lemah, kembang dan layu, 
datang dan pergi. Segala sesuatu yang lain dari Allah 
ada selepas tiada dan hilang selepas ada. Hanya Allah 
sahaja yang kekal abadi tidak berubah tidak bertukar 
dan tidak hilang. 

Kemudian masih ada lagi baki pengertian yang 
tertinggal di dalam hatiku dari maksud firman Allah 
Ta'ala "Peraturan itu menyaksikan bahawa 
Aliahlah sahaja yang benar" iaitu baki pengertian 
yang tidak dapat disalin oleh kata-kata dan tidak 
dapat ditafsirkan oleh pengungkapan manusia yang 
ada padaku. Begitulah juga dengan firman Allah 
"Sesungguhnya Allah Maha Tinggi dan Maha 
besar" tiada yang lain dari Allah yang bersifat "Maha 
Tinggi dan Maha Besar". Dapatkah saya 
mengeluarkan pengungkapan yang dapat 
mencerminkan perasaan yang berkecamuk dalam 
seluruh jiwaku di hadapan pengungkapan AI-Qur'an 
yang amat menarik ini? Saya rasa segala 
pengungkapan manusia untuk menjelaskan hakikat- 
hakikat yang tinggi itu tidak tercapai. Hanya 
pengungkapan Al-Qur'an sahaja merupakan satu- 
satunya pengungkapan yang tepat dan menarik. 

# # ojc # jf: 


(Pentafsiran ayat-ayat 31-32) 


Pemandangan alam buana dan sentuhan jiwa itu 
diiringi pula dengan satu pemandangan yang lumrah 
di dalam kehidupan manusia, iaitu pemandangan 
kapal yang belayar di dalam lautan dengan limpah 
kurnia Allah. Al-Qur'an meletak mereka di dalam 
pemandangan ini di hadapan Iogik fitrah ketika ia 
menghadapi malapetaka dan bahaya lautan tanpa 
kekuatan dan keangkuhan: 

" Tidakkah engkau lihat bahawa kapal-kapal itu belayar di 
dalam lautan dengan ni'mat Allah untuk memper-lihatkan 
kepada kamu bukti-bukti kekuasaan-Nya. Sesungguhnya 
pada kejadian-kejadian itu terdapat bukti-bukti bagi setiap 
orang yang banyak bersabar dan bersyukur(31). Dan apabila 
mereka dilanda gelombang lautan laksana bukit, mereka 
terus berdo'a kepada Allah dengan menumpukan keta'atan 
kepada-Nya, kemudian apabila Allah selamatkan mereka 
sampai ke daratan, maka hanya sebahagian dari mereka 
sahaja yang bersikap sederhana. Dan tiada yang 
mengingkarkan ayat-ayat Kami melainkan hanya pemungkir- 
pemungkir janji yang amat kufur . "(32) 


Manusia Ketika Dilanda Gelombang Besar Dan Ketika 
Diselamatkan Ke Dataran 


Kapal-kapal itu dapat belayar di dalam lautan 
mengikut undang-undang yang telah diaturkan Allah 
pada laut, kapal, angin, bumi dan langit. Penciptaan 
makhluk-makhluk ini dengan sifat-sifatnya yang 
tertentu telah membolehkan kapal-kapal itu belayar di 
dalam lautan tanpa tenggelam dan terhenti. Andainya 
sifat-sifat itu tidak seimbang walaupun sedikit, 
nescaya kapal itu tidak dapat belayar di dalam lautan. 
Andainya kepadatan air atau kepadatan bahan kapal 
itu tidak seimbang, andainya nisbah tekanan udara di 
permukaan laut tidak seimbang, andainya 
gelombang-gelombang air dan udara tidak seimbang, 
andainya darjah kepanasan melebihi had yang boleh 
mengekalkan air sebagai air dan mengekalkan 
gelombang-gelombang air dan udara pada had-had 
yang seimbang, andainya satu nisbah sahaja yang 
tidak seimbang nescaya kapal tidak mungkin 
meluncur di atas air. Dan selepas syarat-syarat itu 
semua, tinggi lagi satu hakikat iaitu Aliahlah yang 
menjaga dan melindungi kapal-kapal itu menempuh 
gelombang di tengah-tengah ribut taufan. Di sana 
tiada yang dapat melindunginya melainkan Allah. Jadi 
kapal-kapal itu dapat belayar dengan ni'mat Allah dan 
limpah kurnia-Nya dalam segala keadaan. Kapal-kapal 
itu juga belayar membawa ni'mat Allah dan limpah 
kurnia-Nya. Kedua-dua pengertian ini tercakup dalam 
ungkapan ayat tersebut. "Untuk memperlihatkan 
kepada kamu bukti-bukti kekuasaan-Nya" yakni 
bukti-bukti kekuasaan Allah adalah terpampang di 
hadapan mata, la boleh dilihat oleh siapa sahaja yang 
ingin melihatnya. Bukti-bukti itu begitu jelas, tiada 
sebarang kesamaran. "Sesungguhnya pada 
kejadian-kejadian itu terdapat bukti-bukti bagi 
setiap orang yang banyak bersabar dan 
bersyukur". Yakni bersabar di dalam kesusahan dan 
bersyukur dalam kesenangan iaitu dua keadaan yang 
sering dialami manusia. 

Tetapi manusia tidak sabar dan tidak bersyukur. 
Apabila mereka ditimpa kesusahan mereka berdo'a 
kepada Allah dan apabila Allah menyelamatkan 
mereka dari kesusahan itu, maka yang bersyukur 
hanya segelintir sahaja dari mereka: 

" Dan apabila mereka dilanda gelombang lautan laksana 
bukit mereka terus berdo'a kepada Allah dengan 
menumpukan keta'atan kepada~Nya.(32) 


Di hadapan bahaya seperti ini, di mana gelombang 
lautan sebesar bukit melanda mereka dan kapal 
laksana bulu ayam yang terumbang-ambing di dalam 
ombak-ombak yang amat dahysat itu, maka ketika 
inilah jiwa manusia menjadi kosong dari segala 
kekuatan dan daya qudrat yang memperdayakan 
mereka, iaitu kekuatan daya qudrat yang selama ini 
melindungkan mereka dari hakikat fitrah mereka di 
sa'at-sa'at kesenangan dan memutuskan hubungan di 
antara fitrah mereka dengan Allah Penciptanya 
sehingga apabila semua halangan ini gugur dan fitrah 
manusia menjadi kosong dari segala tabir, barulah 
fitrah itu kembali kepada Tuhannya dan barulah ia 
menumpukan keta'atan kepada-Nya, barulah ia 
menolak segala sekutu dan segala yang asing dari 
Allah dan berdo'a kepada Allah dengan menumpukan 
sepenuh keta'atan kepada-Nya. 



" Kemudian apabila Aliah selamatkan mereka sampai ke 
daratan , maka hanya sebahagian dari mereka sahaja yang 
bersikap sederhana. "(32) 


Keamanan dari bahaya dan kesenangan tidak 
menghanyutkan mereka kepada melupakan Allah dan 
bertindak sewenang-wenang, malah mereka masih 
ingatkan Allah dan bersyukur kepada-Nya walaupun 
mereka tidak menunaikan kewajipan mengingati 
Allah dan bersyukur kepada-Nya dengan sewajarnya. 
Mereka hanya menunaikan kewajipan itu secara 
sederhana sahaja. Itulah kemuncak yang dapat 
dicapai mereka dalam mengingati dan bersyukur 
kepada Allah. 


Diantara mereka ada yang terus mengingkari bukti- 
bukti kekuasaan Allah sebaik sahaja bahaya itu hilang 
dan keamanan itu pulih seperti biasa: 



" Dan tiada yang mengingkarkan ayat-ayat Kami melainkan 
hanya pemungkir-pemungkir janji yang amat kufur. "(32) 


Sifat pemungkir janji dan sifat yang amat kufur itu 
dibesar-besarkan disini sesuai dengan perbuatan 
mereka yang tergamak mengingkarkan bukti-bukti 
kekuasaan Allah yang telah melihat bukti-bukti dari 
pemandangan-pemandangan alam buana, di samping 
menerima logik fitrah yang bersih, jelas dan terang 
itu. 




(Pentafsiran ayat 33) 

Sesuai dengan suasana malapetaka dan bahaya 
lautan yang mengosongkan jiwa manusia dari segala 
perasaan terpedaya dengan kekuatan, ilmu 
pengetahuan dan daya qudrat yang ada pada 
mereka, sesuai dengan suasana malapetaka lautan 
yang menghapuskan segala tabir-tabir palsu dari jiwa 
mereka dan meletakkan mereka di hadapan logik 
fitrah, Al-Qur'an mengingatkan mereka pula dengan 
malapetaka yang lebih besar, iaitu malapetaka yang 
membuat malapetaka lautan itu kelihatan begitu kecil 
dibandingkan dengannya, iaitu malapetaka hari 
Qiamat yang akan memutuskan segala hubungan 
rahim dan keturunan, malapetaka yang akan 
membuat si ayah tidak mempedulikan anak-anaknya 
dan si anak tidak dapat menolong ayahnya. Setiap 
orang pada hari itu berdiri sendirian sahaja, tidak 
mempunyai sebarang penolong dan tempat 
bergantung dan sepi dari kaum kerabat dan putus 
segala hubungan: 



"Wahai manusia I Bertaqwalah kepada Aliah dan takutilah 
hari Akhirat di mana si bapa tidak dapat sedikit pun 
menyelamatkan anaknya dan si anak tidak dapat 
menyelamatkan bapanya. Sesungguhnya janji Allah itu 
benar. Oleh itu janganlah kamu diperdayakan oleh 
kehidupan dunia dan janganlah kamu ditipu syaitan dalam 
menta'ati Allah. "(33) 

Manusia Ketika Dilanda Malapetaka Qiamat 

Malapetaka pada hari itu ialah malapetaka kejiwaan 
yang kedahsyatannya diukur di dalam perasaan dan 
hati manusia, 3 di mana putusnya segala hubungan 
kerabat dan darah, hubungan rahim dan keturunan di 
antara bapa dengan anak dan di antara anak dengan 
bapa. Setiap orang sibuk dengan urusan dirinya. Tiada 
siapa pun yang boleh menyelamatkan orang lain dan 
tiada sesuatu pun yang berguna kepada seseorang 
selain amalannya sahaja. Semuanya ini tidak berlaku 
kecuali di dalam malapetaka Qiamat yang tidak ada 
tandingannya- dengan mana-mana malapetaka yang 
biasa dialami manusia. Da'wah kepada taqwa di sini 
adalah sesuai dengan tempatnya yang akan disambut 
dengan baik, kerana persoalan Akhirat yang 
dibentangkan di bawah bayangan malapetaka Qiamat 
yang dahsyat ini, membuat hati manusia bersedia 
untuk mendengarnya. 

"Sesungguhnya janji Allah itu benar". Allah 
tidak sekali-kali mungkir. Tiada siapa yang dapat 
melarikan dirinya dari menghadapi malapetaka 
Qiamat yang amat dahsyat ini dan dari menghadapi 
hisab Allah yang halus dan balasan-Nya yang adil, di 
mana si bapa tidak dapat menolong anaknya dan si 
anak tidak dapat menolong bapanya. 

"Oleh itu janganlah kamu diperdayakan oleh 
kehidupan dunia". Yakni terpedaya dengan 
keni'matan, hiburan dan kesibukan dunia. Hidup 
dunia merupakan satu tempoh yang pendek, la 
merupakan ujian untuk mewajarkan seseorang 
menerima balasan. 

Syaitan-syaitan Yang Memperdayakan Manusia 

"Dan janganlah kamu ditipu syaitan dalam 
menta'ati Allah". Yakni ditipu oleh keni'matan yang 
melalaikan, kesibukan yang melupakan dan ditipu 
syaitan yang membisik kejahatan di dalam hati, 
sedangkan syaitan-syaitan itu ramai. Iaitu syaitan yang 
memperdayakan manusia dengan harta, syaitan yang 
memperdayakan manusia dengan ilmu, syaitan yang 
memperdayakan manusia dengan umur, syaitan yang 
memperdayakan manusia dengan kekuatan, syaitan 
yang memperdayakan manusia dengan kuasa, syaitan 
yang membangkitkan hawa nafsu dan syaitan yang 
menimbulkan keinginan syahwat. Hanya rasa taqwa 
terhadap Allah dan kenangan terhadap hari Akhirat 
sahaja yang dapat melindungkan seseorang dari 
segala perdayaan syaitan. 

^ ifc * * 

(Pentafsiran ayat 34). 

Pada akhir pusingan yang keempat dan 
penghabisan surah ini dan di bawah bayangan 
pemandangan yang amat menakutkan itu, Al-Qur'an 
menyampaikan satu kenyataannya yang amat kuat, 
mendalam dan mengerikan. Kenyataan itu 
menggambarkan ilmu Allah yang mencakupi segala- 
galanya dan kelemahan ilmu manusia yang terhijab 
dari perkara-perkara yang ghaib. Kenyataan itu. juga 
menjelaskan segala bahagian persoalan yang 
dibicarakan surah ini dan semuanya ‘dikeluarkan 
dalam bentuk pemandangan dari pemandangan- 
pemandangan yang menarik yang dilukiskan Al- 
Qur'an. 

Masa Qiamat Tersimpan Dalam Ilmu Allah 



" Sesungguhnya pengetahuan mengenai masa Qiamat itu 
tersimpan di sisi Aliah. Dialah yang menurunkan hujan dan 
mengetahui kandungan di dalam rahim , dan tiada seorang 
pun yang mengetahui apakah yang akan diperolehinya pada 
esok hari dan tiada seorang pun yang mengetahui di bumi 
manakah dia akan mati. Sesungguhnya Allah Maha 
Mengetahui dan Maha Mendalam ilmu pengetahuan - 
Nya. "(34) 

Allah S.W.T. telah menjadikan hari Qiamat itu suatu 
hari ghaib yang tiada siapa mengetahuinya kecuali Dia 
supaya manusia sentiasa beringat dan berwaspada, 
sentiasa menduga dan mengharap dan sentiasa 
berusaha menyiapkan bekalan untuknya. Mereka 
tidak mengetahui bilakah masa Qiamat itu. la 
mungkin datang dengan mendadak pada bila-bila 
masa sahaja. Oleh itu tidak ada sebab bagi seseorang 
untuk menangguhkan usaha menyiapkan bekalan dan 
amalan simpanan. 

Hakikat Di Sebalik Turunnya Hujan 

Allah menurunkan hujan mengikut hikmat 
kebijaksanaan-Nya dan sekadar yang dikehendaki- 
Nya. Kadang-kadang manusia dapat mengetahui 
masa kehampiran turunnya hujan berdasarkan 
pengalaman-pengalaman dan perkiraan-perkiraan 
mereka, tetapi mereka tidak berkuasa menciptakan 
sebab-sebab yang menciptakan hujan. Di dalam ayat 
ini diterangkan bahawa Aliahlah yang menurunkan 
hujan kerana Dialah yang menciptakan sebab-sebab 
alam yang membentuk dan’ mengaturkan air hujan. 
Bidang ikhtisas Allah mengenai hujan ialah bidang 
qudrat sebagaimana yang dapat difaham dari nas 
yang zahir ini. Ada orang yang silap faham 
mengatakan turunnya air hujan itu termasuk di dalam 
perkara-perkara ghaib yang hanya diketahui Allah 
sahaja. Dan jika ilmu Allah merupakan satu-satunya 
ilmu yang mengetahui hakikat segala urusan, maka 
ilmu-Nya merupakan satu-satunya ilmu yang tepat, 
sempurna dan merangkumi segala-galanya, tidak 
lebih dan tidak kurang. 

Hakikat Di Sebalik Kandungan Rahim 

"Dan mengetahui kandungan di dalam rahim". 

Bidang ikhtisas Allah mengenai isi kandungan rahim 
pula ialah bidang ikhtisas ilmu seperti bidang ikhtisas 
ilmu-Nya mengenai masa hari Qiamat. Hanya Allah 
S.W.T. sahaja yang mengetahui dengan tepat apa 
yang dikandung rahim pada setiap sa'at dan pada 
setiap peringkat perkembangan kandungan itu sama 
ada kandungan lebih atau susut, juga mengetahui 
peringkat perkembangan kandungan yang belum lagi 
bersifat dan bertubuh, di samping mengetahui jenis 
kandungan itu* sama ada lelaki atau perempuan ketika 
tiada siapa pun yang mengetahui sesuatu apa 
mengenai jenis kandungan semasa berlakunya 
percantuman benih lelaki dengan telur perempuan, 
seterusnya Dialah sahaja yang mengetahui perawakan 
dan rupa paras janin itu, juga sifat-sifat, keadaan- 
keadaan dan bakat-bakatnya. Semuanya dari bidang 
ikhtisas ilmu Allah Ta'ala sahaja. 

"Dan tiada seorang pun yang mengetahui apakah yang akan 
diperoiehinya esok hari. "(34) 

Manusia Tidak Mengetahui Apa Yang Akan 
Berlaku Kepadanya Dan Di Mana Ia Mati 

Yakni apa yang akan diperoiehinya sama ada 
kebaikan atau keburukan atau kemanfa'atan atau 
kemudharatan, kemudahan atau kepayahan, 
kesihatan atau kesakitan, keta'atan atau maksiat. 
Pengertian perolehan itu lebih umum dari keuntungan 
harta atau sebagainya, kerana ia mencakupi segala 
sesuatu yang akan menimpa seseorang pada hari 
esok, la merupakan urusan ghaib yang tertutup dan 
dilindungi tabir-tabir. Manusia berdiri bingung di 
depan alam ghaib yang gelap. Dia tidak berupaya 
melihat sesuatu di belakang tabir itu. 

Begitu juga "Tiada seorang pun yang 
mengetahui di bumi manakah dia akan mati" 

kerana urusan ini adalah urusan di sebalik tabir yang 
amat tebal yang tidak dapat ditembusi telinga dan 
mata manusia. 

Manusia berdiri lemah dan khyusuk di hadapan 
tabir-tabir yang tebal ini, dia tahu hakikat ilmunya 
yang terbatas dan hakikat kelemahannya yang jelas. 
Segala perasaan terpedaya dengan ilmu 
pengetahuannya adalah gugur dari hatinya. Dia insaf 
bahawa di hadapan tabir ghaib itu manusia hanya 
dikurniakan ilmu yang sedikit sahaja, sedangkan di 
sebalik tabir itu terdapat berbagai-bagai ilmu 
pengetahuan yang tidak diketahui mereka. Dan 
andainya mereka mengetahui segala sesuatu yang 
lain, maka mereka masih berdiri bingung di hadapan 
tabir itu. Mereka tidak tahu apakah yang akan berlaku 
besok dan apakah yang akan berlaku pada detik yang 
berikut. Di waktu inilah perasaan angkuh manusia 
merendah turun dan terus khyusuk . dan tunduk 
kepada Allah. 

Al-Qur'an mengemukakan kenyataan-kenyataan 
yang memberi kesan yang mendalam kepada hati 
manusia itu di ruang yang amat luas, iaitu di ruang 
zaman dan tempat yang mencakupi masa kini, masa 
depan, alam ghaib yang jauh, alam fikiran manusia 
dan khayalannya, hari Qiamat yang jauh, hujan yang 
turun dari sumber yang jauh, kandungan rahim ibu 
yang tersembunyi dari mata, perolehan pada hari 
esok, walaupun besok itu dekat tetapi apa yang akan 
berlaku padanya masih ghaib dan majhul, begitu juga 
tempat mati dan tempat dikebumikan kedua-duanya 
masih jauh dalam andaian-andaian. 

Itulah ruang zaman dan tempat yang amat luas, 
tetapi sentuhan-sentuhan penggambaran yang luas 
itu berakhir dengan hujung-hujungnya yang halus, 
kemudian semua hujung-hujung yang halus itu 
berkumpul pada titik yang majhul, dan dengan 
hujung-hujung yang halus inilah kita semua berdiri di 
hadapan sebuah lubang kecil yang tertutup, andainya 
lubang itu terbuka seluas lubang jarum nescaya yang 


dekat dan yang jauh di belakangnya kelihatan sama 
sahaja, iaitu kita tidak dapat membezakan mana yang 
jauh dan mana yang dekat, tetapi lubang ghaib itu 
tetap tertutup di hadapan manusia kerana ia di luar 
kemampuan dan ilmu manusia. Lubang itu hanya 
khusus untuk Allah, tiada yang lain dari Allah yang 
mengetahuinya. Dan tiada siapa yang mengetahuinya 
melainkan dengan izin Allah dan melainkan sekadar 
yang tertentu sahaja. "Sesungguhnya Allah Maha 
Mengetahui dan Maha Pakar" dan tiada yang lain 
dari Allah yang bersifat Maha Mengetahui dan Maha 
Pakar. 

Demikianlah berakhirnya surah ini setelah 
menjelajah begitu jauh di ruang zaman, di merata 
ufuk, di segala pedalaman dan di merata-merata 
tempat yang jauh. Dan kembalilah hati dari perjalanan 
yang jauh dan luasnya itu dengan langkah-langkah 
yang perlahan-lahan kerana terlalu banyak berjalan, 
kerana terlalu berat membawa dan kerana terlalu 
lama berfikir dalam berbagai-bagai alam, berbagai- 
bagai pemandangan dan kehidupan. 

Selain dari itu, surah ini adalah sebuah surah yang 
mempunyai' ayat-ayat yang tidak melebihi dari tiga 
puluh empat ayat sahaja. Maha Sucilah Allah Tuhan 
yang menciptakan hati dan menurunkan Al-Qur'an 
sebagai penawar yang menyembuhkan penyakit- 
penyakitnya dan sebagai suluh hidayat dan rahmat 
kepada sekalian orang yang beriman. 




